Conectarea USB
Conectaţi un dispozitiv de stocare USB (HDD extern, memorie USB) la portul USB de pe televizor pentru a savura pe televizor fişierele cu conţinut stocate pe dispozitivul USB.
Sfaturi pentru utilizarea unui dispozitiv USB
Un dispozitiv USB care are un program de recunoaştere automată integrat sau care utilizează propriul driver poate să nu fie recunoscut.
Este posibil ca unele dispozitive USB să nu fie acceptate sau să nu funcţioneze corespunzător.
Dacă utilizaţi un cablu prelungitor USB, este posibil ca dispozitivul USB să nu fie recunoscut sau să nu funcţioneze corespunzător.
Utilizaţi numai dispozitive USB formatate în sistemul de fişiere FAT32 sau NTFS furnizat de sistemul de operare Windows.
Se recomandă utilizarea unui hard disk USB extern cu o tensiune nominală de 5 V sau mai mică şi un curent nominal de 500 mA sau mai mic.
Se recomandă să utilizaţi un hub USB sau o unitate de hard disk cu alimentare electrică. (Dacă alimentarea nu este suficientă, este posibil ca dispozitivul de stocare USB să nu fie detectat corespunzător.)
Se recomandă să utilizaţi un stick de memorie USB de 32 GB sau mai mic sau o unitate de hard disk USB de 2 TB sau mai mică.
Dacă o unitate de disc externă USB cu o funcţie de economisire a energiei nu funcţionează, opriţi şi porniţi hard disk-ul pentru a o face să funcţioneze corect. Consultaţi manualul de utilizare al unităţii de disc USB pentru informaţii suplimentare.
Datele de pe un dispozitiv USB pot fi corupte, astfel că se recomandă să faceţi copii de siguranţă la fişierele importante. Utilizatorii răspund pentru gestionarea datelor. Producătorul nu îşi asumă nicio responsabilitate în acest sens.
Selectaţi USB-ul conectat din Hub de intrare şi selectaţi butonul Ejectaţi pentru a deconecta dispozitivul de stocare USB.
Dacă deconectaţi dispozitivul USB fără a selecta Ejectaţi, poate avea loc o eroare pe televizor sau dispozitivul de stocare.
Puteţi deschide Hubul de intrare selectând Toate intrările.