Tarmoqni o'rnatish - ogohlantirish
Standart LAN kabelidan (RJ45 ulovchisiga ega bo'lgan Cat5 yoki yuqoriroq, 10 Base-T yoki 100 Base TX LAN port) foydalaning.
Modemni qayta o'rnatish tarmoq ulanishi bilan bog'liq muammolarga olib kelishi mumkin. Ushbu muammoni hal qilish uchun qaytadan uzib-ulang va keyin qayta yoqing.
LG Electronics har qanday tarmoq ulanishi muammolari yoki tarmoq ulanishi tufayli vujudga kelgan nosozliklar, noto'g'ri ishlashlar yoki xatolar uchun javobgarlikni o'z zimmasiga olmaydi.
Internet xizmati provayderiga bog'liq ravishda tarmoq ulanishi to'g'ri ishlamasligi mumkin.
DSL xizmati uchun DSL modemi talab qilinadi; kabelli xizmat uchun kabelli model talab qilinadi. O'zingizning Internet xizmati provayderi (ISP) bilan tuzgan shartnomangizga bog'liq ravishda faqat cheklangan sondagi tarmoq ulanishlari mavjud bo'lishi yoki televizion tarmoqni o'rnatish mavjud bo'lmasligi mumkin. (Agar bitta chiziqqa faqat bitta qurilmani ulashga ruxsat berilsa va kompyuter allaqachon ulangan bo'lsa, boshqa qurilmalardan foydalanib bo'lmasligi mumkin.)
Simsiz tarmoqlarning ishlashiga 2,4 GGz chastotada ishlovchi boshqa qurilmalar (simsiz telefonlar, Bluetooth qurilmalari yoki mikroto'lqinli pechlar) xalaqitlar hosil qilishlari mumkin. Boshqa Wi-Fi qurilmalari kabi 5 GGz chastotada ishlovchi boshqa qurilmalar ham xalaqitlar hosil qilishlari mumkin.
Atrofdagi simsiz muhit simsiz tarmoqning sekin ishlashiga sabab bo'lishi mumkin.
Agar siz butun mahalliy uy tarmog'ini o'chirmasangiz, ayrim qurilmalarda tarmoq trafigi sodir bo'lishi mumkin.
Kirish nuqtasi uchun simsiz ulanishni qo'llab-quvvatlovchi kirish nuqtasi qurilmasi talab qilinadi va ushbu qurilmada simsiz ulanish xususiyati yoqilgan bo'lishi kerak. Kirish nuqtangizda simsiz ulanishdan foydalanish mumkinligi to'g'risida bilish uchun xizmat ko'rsatuvchi provayderga murojaat qiling.
Kirish nuqtasi ulanishi uchun SSID va xavfsizlik sozlanmalarini tekshiring. SSID va kirish nuqtasining xavfsizlik sozlanmalari to'g'risida ma'lumotlar olish uchun tegishli hujjatlarga qarang.
Tarmoq qurilmalaridagi (simli/simsiz liniya marshrutizatori, xab) noto'g'ri sozlanmalar televizorning sekin ishlashiga yoki to'g'ri ishlamasligiga sabab bo'lishi mumkin. Qurilmalarni tegishli qo'llanmaga muvofiq to'g'ri ulang va tarmoqni o'rnating.
Kirish nuqtasi ishlab chiqaruvchisiga bog'liq ravishda ulash usuli farq qilishi mumkin.