Σύνδεση USB
Συνδέστε μια συσκευή αποθήκευσης USB (εξωτερική μονάδα HDD, μνήμη USB) στη θύρα USB της τηλεόρασης, για να απολαύσετε στην τηλεόρασή σας τα αρχεία του περιεχομένου που είναι αποθηκευμένο στη συσκευή USB.
Συμβουλές για τη χρήση συσκευών USB
Οι συσκευές USB με ενσωματωμένο πρόγραμμα αυτόματης αναγνώρισης ή όσες χρησιμοποιούν δικό τους πρόγραμμα οδήγησης, μπορεί να μην αναγνωρίζονται.
Ορισμένες συσκευές USB μπορεί να μην υποστηρίζονται ή να μην λειτουργούν σωστά.
Αν χρησιμοποιείτε καλώδιο επέκτασης USB, η συσκευή USB μπορεί να μην αναγνωρίζεται ή να μην λειτουργεί σωστά.
Χρησιμοποιείτε μόνο τις συσκευές USB που έχουν διαμορφωθεί με το σύστημα αρχείων FAT32 ή NTFS που παρέχεται με το λειτουργικό σύστημα των Windows.
Συνιστάται η χρήση εξωτερικού σκληρού δίσκου USB με ονομαστική τάση έως και 5 V και ονομαστική ένταση ρεύματος έως και 500 mA.
Συνιστάται η χρήση διανομέα ή μονάδας σκληρού δίσκου USB με τροφοδοσία ρεύματος. (Αν η τροφοδοσία ρεύματος δεν επαρκεί, ενδέχεται να μην εντοπίζεται σωστά η συσκευή αποθήκευσης USB.)
Συνιστάται η χρήση μονάδας μνήμης USB έως 32 GB ή μονάδας σκληρού δίσκου USB έως 2 TB.
Αν ένας εξωτερικός σκληρός δίσκος USB με δυνατότητα εξοικονόμησης ενέργειας δεν λειτουργεί, απενεργοποιήστε τον και ενεργοποιήστε τον ξανά για να λειτουργήσει κανονικά. Για περισσότερες πληροφορίες, ανατρέξτε στο εγχειρίδιο χρήστη της μονάδας σκληρού δίσκου USB.
Τα δεδομένα μιας συσκευής USB μπορεί να καταστραφούν. Επομένως, συνιστάται να δημιουργείτε αντίγραφα ασφαλείας όλων των σημαντικών αρχείων. Οι χρήστες είναι υπεύθυνοι για τη διαχείριση των δεδομένων. Ο κατασκευαστής δεν φέρει καμία ευθύνη.
Επιλέξτε τη συνδεδεμένη συσκευή USB από το Διανομέας εισόδου και επιλέξτε το κουμπί Εξαγωγή, για να αποσυνδέσετε τη συσκευή αποθήκευσης USB.
Αν αποσυνδέσετε τη συσκευή USB χωρίς να επιλέξετε Εξαγωγή, ενδέχεται να προκύψει σφάλμα στην τηλεόραση ή τη συσκευή αποθήκευσης.
Μπορείτε να ανοίξετε το Διανομέα εισόδου, επιλέγοντας Όλες οι είσοδοι.