USB csatlakoztatása
Csatlakoztasson egy USB-tárolóeszközt (külső HDD, USB-memória) a TV USB-portjához, hogy megtekinthesse az USB-eszközön tárolt tartalmat a TV képernyőjén.
Tippek USB-tárolóeszközök használatához
Előfordulhat, hogy beépített automatikus felismerési programmal vagy a saját illesztőprogramjával rendelkező USB-eszköz nem lesz felismerhető.
Előfordulhat, hogy egyes USB-tárolóeszközök használata nem támogatott, illetve azok nem működnek tökéletesen.
USB hosszabbítókábel használata esetén előfordulhat, hogy a rendszer nem ismeri fel az USB-s eszközt, vagy hogy az nem működik megfelelően.
Kizárólag a Windows operációs rendszernek megfelelő FAT32 vagy NTFS fájlrendszerrel formázott USB-eszközt használjon.
USB-csatlakoztatású külső merevlemezek esetén ajánlott, hogy 5 V-nál kisebb névleges feszültségű és 500 mA-nél kisebb névleges áramerősségű eszközt használjon.
Javasoljuk tápellátással bíró USB-elosztó vagy -merevlemez használatát. (Ha a tápellátás nem elegendő, előfordulhat, hogy a készülék nem érzékeli megfelelően az USB-tárolóeszközt.)
Olyan USB-tárolóeszköz használata javasolt, amelynek kapacitása 32 GB vagy kisebb, illetve olyan USB-merevlemez használata, amelynek kapacitása 2 TB vagy kisebb.
Ha az energiatakarékos funkcióval rendelkező külső USB merevlemez-meghajtó nem működik, a megfelelő működéshez kapcsolja ki, majd ismét be a merevlemez-meghajtót. További információért lásd az USB merevlemez-meghajtó használati útmutatóját.
Előfordulhat, hogy az USB-eszközön lévő adatok sérültek, ezért ajánlott biztonsági másolatot készíteni a fontos fájlokról. Az adatkezelésért a felhasználók felelnek. A gyártó nem vállal felelősséget.
A Bemeneti elosztó menüpontban válassza ki a csatlakoztatott USB-t, majd a Leválasztás gombbal válassza le az USB-s tárolóeszközt.
Ha úgy választja le az USB-s eszközt, hogy előtte nem nyomja meg a Leválasztás gombot, akkor hiba jelentkezhet a TV-n vagy a tárolóeszközön.
A Bemeneti elosztó kiválasztásához válassza a következőt: Összes bemenet.