Šta je funkcija Prepoznavanje pokreta?
Televizorom možete da upravljate jednostavnim izvođenjem pokreta ispred kamere.
Možete koristiti funkciju Prepoznavanje pokreta za isključivanje televizora, promenu kanala ili kontrolisanje jačine zvuka.
Funkcija Prepoznavanje pokreta predviđena je samo za gledanje televizije, pa nije podržana prilikom korišćenja Smart menija, npr. u slučaju povezivanja bežičnih uređaja, korišćenja TV aplikacija i USB priključaka.
Vaš uređaj može izgledati drugačije od uređaja prikazanog na slici.

Omogućavanje funkcije Prepoznavanje pokreta

1. Pripremite Smart TV kameru za korišćenje. Ako vaš Smart TV nema kameru, instalirajte LG kameru za video pozive. (Više informacija potražite u priručniku za instalaciju LG Smart TV uređaja ili korisničkom priručniku kamere.)
2. Kamera se aktivira 20 do 30 sekundi nakon uključivanja televizora.
3. Proverite da li je Opšte Prepoznavanje pokreta Prepoznavanje pokreta podešeno na Uključeno.
4. Dok gledate televiziju, pogledajte u kameru i licu približite ruku ispravljenog i podignutog kažiprsta. Kontroler za prepoznavanje pokreta će se pojaviti na ekranu televizora. (Domet prepoznavanja pokreta na kameri možete pogledati ovde: Opšte Prepoznavanje pokreta PODESI UGAO KAMERE.)

5. Pomerajte ruku nalevo ili nadesno da biste izabrali željenu funkciju. Savijte, a zatim ispravite kažiprst da biste pokrenuli funkciju.

U zavisnosti od modela i regiona, ove postavke će se možda nalaziti u meniju Komande glasom i pokretima
Pokret možda neće biti prepoznat u sledećim slučajevima:

- Ako je okolina previše svetla ili previše tamna (idealno osvetljenje: 50 luksa - 600 luksa)
- Ako prepoznavanje ruke nije moguće jer se iza vas nalazi jak izvor svetlosti
- Ako kamera prepozna vaš slučajan pokret kao komandu ili prepoznavanje ometaju drugi pokreti.
- Ako se nalazite preblizu ili predaleko od kamere (1,5 m - 4,5 m)
- Ako kamera ne može da prepozna vaše prste pošto nosite rukavice ili zavoj.
- Ako vam se ruka nalazi ispred lica u toku prepoznavanja pokreta.
- Ako se iza vaše ruke nalazi pozadina sa složenom šarom ili je pozadina slična boji vaše ruke.
- Ako je pokret za otvaranje kontrolera ili izbor previše spor ili previše brz.
- Ako postoji direktno sunčevo svetlo.
- Ako koristite neki drugi prst umesto kažiprsta.

Pokret možda neće biti prepoznat u sledećim slučajevima:

- Ako je Opšte Prepoznavanje pokreta Prepoznavanje pokreta podešeno na Isključeno
  : podesite na Uključeno.
- Ako se na ekranu televizora prikazuje drugi meni
  : zatvorite meni i ponovo izvedite pokret.
- (Modeli sa ugrađenom kamerom) Ako je ugrađena kamera zatvorena
  : otvorite ugrađenu kameru da biste mogli da je koristite.

Ruke stegnute u pesnicu, približite srednji zglob kažiprsta sredini usana. Biće izvršena komanda Utišaj.
Prepoznavanje pokreta aktivirano je samo u režimu gledanja televizije i režimu ulaza.
Pomoću funkcije Prepoznavanje pokreta nije moguće upravljati svim funkcijama uređaja koji su povezani preko USB priključka ili bežične veze.
Ako više ljudi istovremeno pokušava da obavi prepoznavanje pokreta, biće prepoznat samo prvi pokret. Da biste koristili drugu ruku za upravljanje kontrolerom, spustite ruku da biste uklonili kontroler sa ekrana, a zatim podignite drugu ruku.
Vodite računa da ruku ne pomerate prebrzo i nemojte praviti preširoke pokrete. To može dovesti do pogrešnog rada kamere. Pomerite ruku polako u blizinu lica.
Ako funkcija Prepoznavanje pokreta ne radi ispravno, spustite ruke, a zatim ih ponovo podignite.
Ako je kažiprst savijen pod uglom, kamera ga možda neće prepoznati ili će ga prepoznati kao savijen prst i izvršiti odgovarajuću funkciju.