Povezivanje USB uređaja za skladištenje
Povežite USB uređaj za skladištenje (spoljni čvrsti disk, USB memoriju) na USB priključak televizora da biste gledali sadržaje sa USB uređaja na televizoru.
Saveti za korišćenje USB uređaja
USB uređaj s ugrađenim programom za automatsko prepoznavanje ili onaj koji koristi sopstveni upravljački program možda neće biti prepoznat.
Pojedini USB uređaji možda neće biti podržani ili neće pravilno funkcionisati.
Ako koristite produžni USB kabl, USB uređaj možda neće biti prepoznat ili možda neće raditi ispravno.
Koristite samo USB uređaje koji su formatirani FAT32 ili NTFS sistemom datoteka u operativnom sistemu Windows.
Preporučujemo da koristite spoljni USB čvrsti disk nominalnog napona od 5 V ili manje i nominalne struje od 500 mA ili manje.
Preporučujemo da koristite USB čvorište ili čvrsti disk sa sopstvenim napajanjem. (Ako napajanje nije dovoljno, USB uređaj možda neće biti pravilno prepoznat.)
Preporučujemo da koristite USB memorijske uređaje čiji je kapacitet 32 GB ili manji i USB čvrste diskove čiji je kapacitet 2 TB ili manji.
Ako spoljni USB čvrsti disk sa funkcijom uštede energije ne radi, uklonite USB čvrsti disk, a zatim ga ponovo priključite kako bi ispravno radio. Više informacija potražite u korisničkom priručniku za USB čvrsti disk.
Podaci na USB uređaju se mogu oštetiti, pa preporučujemo da prethodno napravite rezervnu kopiju svih važnih datoteka. Korisnici su sami odgovorni za upravljanje podacima. Proizvođač ne snosi odgovornost za podatke.
Izaberite povezani USB uređaj na ekranu Ulazno čvorište, pa izaberite dugme Izbaci da biste uklonili USB memorijski uređaj.
Ako uklonite USB uređaj, a ne izaberete opciju Izbaci, može doći do greške na televizoru ili memorijskom uređaju.
Ekran Ulazno čvorište možete da otvorite tako što ćete izabrati Svi ulazi.