Kas ir kustību atpazīšana?
Televizoru varat kontrolēt, kamerai rādot žestus.
Kustību atpazīšanas funkciju varat izmantot, lai izslēgtu televizoru, mainītu kanālu un regulētu skaļumu.
Kustību atpazīšanas funkcija ir paredzēta tikai televizora skatīšanai, un tā netiek atbalstīta, kad lietojat viedizvēlni, piemēram, lai pievienotu bezvadu ierīces, tostarp TV lietojumprogrammas vai USB portus.
Redzamais attēls var atšķirties no jūsu televizora.

Kustību atpazīšanas (Pirkstu žesti) ieslēgšana

1. Sagatavojiet viedtelevizora kameru lietošanai. Ja viedtelevizors nav aprīkots ar kameru, uzstādiet LG videozvanu kameru. (Vairāk informācijas skatiet LG viedtelevizora uzstādīšanas rokasgrāmatā vai kameras lietotāja rokasgrāmatā.)
2. Kamera tiek aktivizēta 20–30 sekunžu laikā pēc televizora ieslēgšanas.
3. Pārbaudiet, vai Vispārīgi Kustību atpazīšana Kustību atpazīšana ir iestatīts uz Ieslēgts.
4. Skatoties televizoru, skatieties kamerā un paceliet savu roku blakus sejai ar rādītājpirkstu izstieptu un vērstu augšup. Televizora ekrānā tiek parādīts kustību atpazīšanas kontrolleris. (Kameras kustību atpazīšanas diapazonu varat pārbaudīt Vispārīgi Kustību atpazīšana REGULĒT KAMERAS LEŅĶI.)

5. Pārvietojiet roku pa kreisi vai pa labi, lai atlasītu funkciju. Salieciet un iztaisnojiet pirkstu, lai aktivizētu funkciju.

Atkarībā no modeļa vai reģiona to var iestatīt izvēlnē Balss un žestu komandas.
Kustība var netikt atpazīta zemāk minētajos gadījumos:

- ir pārāk tumšs vai pārāk gaišs (ideālais apgaismojums: 50 - 600 luksu);
- jūsu roku nevar atpazīt, jo fonā ir pārāk spilgta gaisma;
- jūsu nejaušu kustību kamera uztver kā komandu vai kustību atpazīšanas brīdī pastāv citas kustības radīts traucējums;
- jūs atrodaties pārāk tuvu kamerai vai pārāk tālu no tās (1,5 m - 4,5 m);
- kamera nevar noteikt jūsu pirkstus, jo jums ir cimdi vai pārsējs;
- kustību atpazīšanas brīdī jūsu roka aizsedz jūsu seju;
- aiz jūsu rokas ir sarežģīts raksts vai fons līdzinās jūsu rokām;
- kustība, kas atver kontrolleri, vai izvēles kustība tiek veikta pārāk lēni vai pārāk ātri;
- pastāv tieša saules gaisma;
- rādītājpirksta vietā tiek lietoti citi pirksti.

Kustība netiks atpazīta zemāk minētajos gadījumos:

- izvēlnē Vispārīgi Kustību atpazīšana Kustību atpazīšana ir iestatīts uz Izslēgts
  . Nomainiet uz Ieslēgts;
- televizora ekrānā tiek rādīta cita izvēlne
  . Aizveriet šo izvēlni un atkārtojiet kustību;
- (Modeļiem ar iebūvētu kameru) iebūvētā kamera ir aizvērta
  . Atveriet iebūvēto kameru lietošanai.

Turot plaukstu dūrē, pietuviniet rādītājpirksta vidējo locītavu lūpu centram. Tā ir skaņas izslēgšanas komanda.
Kustību atpazīšana ir aktivizēta tikai televizora skatīšanas režīmā un ievades režīmā.
Ja ierīces savienotas, izmantojot USB portu vai bezvadu savienojumu, atsevišķas funkcijas nav iespējams izpildīt, izmantojot kustību atpazīšanu.
Ja vienlaikus vairāki cilvēki mēģina aktivizēt kustību atpazīšanu, tiek atpazīts tikai pirmais žests. Lai kontrolleri vadītu ar otru roku, nolaidiet roku, lai ekrānā tiktu aizvērts kontrolleris, un pēc tam paceliet otru roku, lai izmantotu kustību atpazīšanu.
Nepārvietojiet roku pārāk ātri un neveiciet pārāk plašas kustības. Tas var izraisīt nepareizu kameras darbību. Lēnām pārvietojiet roku tuvāk sejai.
Ja kustību atpazīšana nedarbojas pareizi, nolaidiet rokas un pēc tam vēlreiz paceliet.
Ja jūsu rādītājpirksts ir saliekts, kamera to var neatpazīt vai atpazīt kā saliektu pirkstu un izpildīt funkciju.