Gledanje 3D sadržaja
3D tehnologija zasniva se na binokularnom disparitetu koji prikazanim slikama daje dubinu.

1. Reprodukujte 3D sadržaj ili izaberite kanal koji emituje 3D sadržaj.
2. Stavite 3D naočare.
3. Kada pritisnete dugme , slika će se prebaciti u 3D režim.
4. Da biste zaustavili reprodukciju 3D video zapisa, pritisnite dugme .

Dostupni tipovi 3D slike mogu se razlikovati u zavisnosti od ulaznog signala.
Oprez prilikom gledanja 3D video zapisa
Preporučuje se da 3D video zapise gledate na udaljenosti od najmanje dve dužine dijagonale ekrana.
3D video zapise ne možete pravilno gledati ako koristite naočare sa zatvaračem koje treba da se pune.
Ako se na tržištu pojavi tip 3D sadržaja koji ovaj televizor ne podržava, možda će biti potrebno da kupite uređaj koji to omogućava, kao što je digitalni risiver, da biste mogli da gledate 3D sadržaj.
Mere predostrožnosti prilikom korišćenja 3D naočara
Nemojte da koristite 3D naočare umesto običnih naočara, naočara za sunce ili zaštitnih naočara. To može dovesti do povreda.
3D naočare nemojte da držite na mestima sa veoma visokom ili veoma niskom temperaturom. U suprotnom, može doći do njihovog krivljenja. Ne koristite iskrivljene naočare.
Vodite računa da vam 3D naočare ne ispadnu ili dođu u dodir sa drugim predmetima. To može dovesti do oštećenja proizvoda.
Stakla 3D naočara (polarizujući film) mogu lako da se izgrebu. Za brisanje uvek koristite čistu i meku krpu. Oprez: strane čestice na krpi mogu da dovedu do pojave ogrebotina.
Vodite računa da ne izgrebete površinu 3D naočara oštrim predmetima i nemojte ih brisati hemikalijama. Ako dođe do grebanja stakala, 3D slika možda neće izgledati normalno.