Korištenje raznih funkcija za snimanje
Uz LG Smart TV možete koristiti razne funkcije za snimanje.
Trenutačno snimanje

1. Kako biste odmah snimili ono što gledate, pritisnite gumb Kotačić (OK) na Magic daljinskom upravljaču i zatim pritisnite gumb Snimi na traci napretka koja se prikaže.
2. Gumb Snimi mijenja se u gumb Zaustavi snimanje dok je snimanje u tijeku.

Zbog tehnologije za zaštitu sadržaja snimljeni videozapis ne može se reproducirati na računalima ili drugim modelima televizora. Videozapis se također ne može reproducirati u slučaju zamjene mehanizma za reprodukciju videozapisa na televizoru.
Prije početka snimanja možete postaviti vrijeme snimanja, a tijekom snimanja možete ga promijeniti odabirom gumba Snimi.
Vrijeme snimanja može se razlikovati ovisno o kapacitetu USB uređaja.
Ako je priključeno više USB uređaja, automatski se odabire zadnji uređaj za pohranu.
[Ova značajka dostupna je samo u određenim državama.]
Ako USB uređaj nije povezan, snimka se pohranjuje u unutarnju memoriju. Povežite USB uređaj kako biste spremili još snimaka.
Tijekom snimanja pritisnite gumb Kotačić (OK) kako bi se prikazale informacije o snimanju.
Gumb Kotačić (OK) može se razlikovati ovisno o državi.
Tijekom snimanja nemojte iskopčati USB kabel.
Ako televizor prisilno isključite tijekom snimanja, snimljeni sadržaj možda se neće spremiti. Idealno bi bilo da prije nego što isključite televizor prekinete snimanje i provjerite je li program snimljen.
Za zaustavljanje snimanja pritisnite gumb Zaustavi snimanje na traci napretka ili na zaslonskom upravljaču kako biste odabrali opciju Zaustavi snimanje.
Ako informacije o programu naznačuju mogućnost snimanja serije, prikazat će se poruka s obavijesti. Odaberite ovu opciju ako želite snimati serije.
Zakazivanje snimanja
Ova se funkcija koristi za postavljanje vremena i datuma za snimanje određenog programa. Pritisnite , a zatim pritisnite dolje desno na zaslonu. Snimanje možete zakazati odabirom opcije TV vodič ili pomoću aplikacije Time Machine.

Zakazivanje po programu | Ručno zakazivanje
[Odnosi se na digitalno emitiranje.] Možete odabrati emisiju te je zakazati za gledanje ili snimanje. | Možete odabrati datum, vrijeme i program za gledanje ili snimanje programa.

Prilikom korištenja aplikacije Time Machine za zakazivanje snimanja dostupna je samo opcija Raspored. Odaberite aplikaciju TV vodič kako biste provjerili informacije o programu i zakazali snimanje.
Trajanje zakazanog snimanja treba biti najmanje 2 minute.
Snimanje serija
[Ova značajka dostupna je samo u određenim državama.]
Funkcija snimanja serija može se koristiti ako se u prozoru s prikazom informacija o programu nalaze odgovarajuće informacije o seriji. Funkcija snimanja serija koristi se za automatsko snimanje svake epizode odabranog programa.
Ako je u informacijama o programu naznačeno da je program dio serijala, funkciju Serijski snimljeno TV možete postaviti pomoću opcije Trenutačno snimanje u značajci TV vodič dok gledate televiziju ili dok je u tijeku Zakazano snimanje.
Za reprodukciju snimljene serije odaberite Time Machine Serijski snimljeno. Zatim možete gledati snimljene serije.
Za korištenje tih funkcija provjerite lokalne i mrežne uvjete.
Korištenje značajke za gledanje i snimanje
[Ova značajka dostupna je samo za određene modele.]
Ova vam značajka omogućuje da istovremeno snimate jedan, a gledate drugi program.
[Odnosi se na digitalno emitiranje.]
Ova se značajka može koristiti čak i kada gledate sadržaj s vanjskog uređaja ili tijekom korištenja pametne funkcije.
Ne možete istovremeno gledati i snimati analogne programe. Ako tijekom snimanja analognog programa promijenite program, automatski ćete prijeći na digitalno emitiranje.
Što valja imati na umu tijekom snimanja:
Za vrijeme snimanja neke funkcije možda neće biti dostupne.
Opcije se mogu razlikovati ovisno o modelu.
Programi koji se prenose putem komponentnog ili HDMI priključka ne snimaju se dok je u tijeku snimanje putem ulaznog priključka.
Televizijski sadržaj snimljen na vanjski tvrdi disk iz sigurnosnih se razloga neće moći reproducirati na računalu.
Ne može se koristiti USB flash memorija.
Ako je USB uređaj neispravan, funkcija Time Machine možda neće raditi uobičajeno.
USB uređaj možda neće ispravno raditi kada se koristi USB čvorište ili produžni kabel.
Budući da se uređaj za pohranu može koristiti i u ostale svrhe osim funkcije Time Machine, snimanje se može zaustaviti ako nema dovoljno slobodnog prostora za snimanje. Preporučuje se upotreba uređaja za pohranu s dovoljno slobodnog prostora.