Používanie funkcie Univerzálne ovládanie
[Táto funkcia sa vzťahuje len na diaľkový ovládač Magic.]
[Táto funkcia je dostupná len v niektorých krajinách.]
Je možné pomocou nej ovládať zariadenia ako je Set-Top Box, prehrávač diskov Blu-ray alebo domáce kino.

1. Skontrolujte, či je zariadenie, ktoré chcete nastaviť, pripojené k televízoru.
2. Po stlačení tlačidla na diaľkovom ovládači Magic vyberte zo zoznamu výberu zariadenia zariadenie, ktoré chcete ovládať.
   Ak nemôžete zariadenie nájsť, prejdite na položku VŠETKY VSTUPY. Pokyny pre vstup zobrazíte kliknutím sem.
3. Keď vyberiete zariadenie zo zoznamu výberu zariadenia, Ovládanie z obrazovky sa zmení na ovládanie zariadenia.
   Ak chcete zobraziť viac tlačidiel ovládania, vyberte položku v spodnej časti ponuky Ovládanie z obrazovky.

Zmena alebo zrušenie nastavení funkcie Univerzálne ovládanie
Prejdite na položku VŠETKY VSTUPY a vyberte príslušné zariadenie. Ak vyberiete položku NASTAVIŤ UNIVERZÁLNE OVLÁDANIE, môžete nastaviť alebo odpojiť vstupy.
Po zmene nastavení sa presvedčte, že zariadenie, ktoré chcete zmeniť, je zapnuté.
Môžete nastaviť jedno zariadenie z každého typu.
Pomocou ponuky Ovládanie z obrazovky môžete ovládať len zariadenia značky alebo výrobcu, ktoré sú uvedené v zozname na obrazovke nastavení.
Ak sa pripojíte k sieti bez predchádzajúceho nastavenia funkcie Univerzálne ovládanie, bude dostupná posledná aktualizácia zoznamu podporovaných výrobcov.
Niektoré tlačidlá nemusia fungovať v závislosti od modelu externého zariadenia.
Aby zariadenie fungovalo bez problémov, umiestnite ho k televízoru.
Ak sa zariadenie nachádza v zásuvke, otvorte ju.
Funkcia Univerzálne ovládanie nemusí fungovať správne, ak ste už manuálne priradili čísla kanálov, ktoré sa líšia od čísel kanálov prijímača set-top box.