Hvad er Deling af indhold?
Med Deling af indhold kan du nyde videoer, musik og billeder, der er gemt på din pc eller smartphone, som er tilsluttet det samme netværk.
Tilslutning af smartphone til dit tv

1. Kontrollér, at Wi-Fi er aktiveret på din mobilenhed.
   Tv'et og smartphonen skal være tilsluttet det samme trådløse netværk.
2. Installer og kør en app, der giver dig mulighed for at dele filer på din mobilenhed.
3. Vælg at dele på din mobilenhed.
4. Vælg den type indhold (video/musik/billeder), der skal afspilles.
5. Vælg den video, den musik eller det foto, der skal afspilles på tv'et.
6. Klik på ikonet Tilføj for at åbne AFSPILNINGSLISTEN.
7. Vælg Tv-navn i enheden, som du vil afspille indholdet fra. (Du kan se Tv-navn fra Netværk Tv-navn.)
8. Tryk på Afspil ( ) for at se den valgte fil på dit tv.

Afspil indhold med delingssoftware på pc'en
Hvis computerens operativsystem er Windows 7 eller Windows 8, kan du afspille musik, video eller billeder på dit tv uden at skulle installere yderligere programmer.

1. Konfigurer tv og pc på det samme netværk. Konfigurer også netværket på den pc, der har Windows 7 eller Windows 8 installeret.
2. Højreklik på den ønskede musik-, video- eller fotofil, og vælg modellen ved hjælp af funktionen Afspil til i Windows 7 eller Windows 8 for at afspille det, der er valgt.
   Hvis du vil afspille på andre enheder, som f.eks. din mobilenhed, skal du se den relevante brugervejledning.
3. Selv når flere tv'er eller enheder er tilsluttet, afspilles den valgte fil kun via én enhed. Afspilningshastigheden kan variere, afhængigt af netværksforbindelsen.

Brug SmartShare PC-softwaren til at afspille indhold, der er gemt på din pc/smartphone
Du kan bruge SmartShare PC-softwaren eller din smartphone til at tilslutte den musik/de videoer eller fotos, der er gemt på din pc, til dit hjemmenetværk og afspille dem på dit tv.

1. Konfigurer tv'et og enheden (f.eks. smartphone), der er installeret med SmartShare på det samme netværk. SmartShare-tjenesten er kun tilgængelig, når tv'et og alle enheder er tilsluttet det samme netværk.
2. Hvis du bruger en pc, skal du downloade og installere SmartShare PC-softwaren fra webstedet. Inden installationen skal du afslutte alle programmer, der kører på pc'en, som f.eks. en firewall eller antivirus-software.
3. Serveren skal køre, for at du kan se den delte fil på dit TV.

Klik på -knappen for at vælge i det nederste højre hjørne af Startskærmen for at se oplysninger om webstedet. Du kan se oplysninger fra Enhedsforbinder PC DELING AF INDHOLD.
Hvis du vil have oplysninger om, hvordan du bruger SmartShare PC-softwaren, skal du se softwarens hjælpeafsnit.
Når Deling af indhold ikke fungerer korrekt
Kontrollér dine netværksindstillinger, hvis indstillingen for deling af indhold ikke fungerer korrekt.
Hvis du vil se 1080p videoen via funktionen Deling af indhold, kræves der en router, der bruger en frekvens på 5 GHz. Hvis der anvendes en router på 2,4 GHz, er der risiko for at videoen ikke afspilles korrekt.
Fungerer muligvis ikke korrekt på et trådløst netværk. Det anbefales, at du opretter forbindelse til et kablet netværk.
Når du afspiller en video, understøttes funktionerne Multi-lyd og Lukkede undertekster ikke.
Hvis flere tv'er er tilsluttet én enhed, afspilles indholdet muligvis ikke korrekt, afhængigt af serverens ydeevne.
Undertekster understøttes kun på visse tilsluttede enheder.
Fungerer muligvis ikke korrekt afhængigt af netværksmiljøet.
Funktionen Deling af indhold understøttes muligvis ikke af en router, der ikke understøtter multi-cast. Hvis du vil have flere oplysninger, skal du se den brugervejledning, der fulgte med routeren, eller kontakte producenten.
Det understøttede filformat kan variere, afhængigt af det tilsluttede enhedsmiljø, selv for det filformat, der understøttes af tv'et.
Hvis der er for mange mapper eller filer i en mappe, vises den muligvis ikke korrekt.
De oplysninger, der vises på den fil, der er importeret fra den tilsluttede enhed, vises muligvis ikke korrekt.
SmartShare PC-software anbefales til aflæsning af undertekster.
Når en fil med undertekster tilføjes senere, skal du deaktivere den delte mappe og derefter aktivere den igen.
DRM-filerne i den tilsluttede enhed kan ikke afspilles.
ULTRA HD-videoer (3840 x 2160) understøttes ikke.