Priklop pomnilniških naprav USB
Priklopite pomnilniško napravo USB (zunanji trdi disk, pomnilnik USB) na vrata USB televizorja in datoteke, shranjene v pomnilniški napravi USB, predvajajte na televizorju.
Nasveti za uporabo pomnilniške naprave USB
Če je v pomnilniški napravi USB vgrajen program za samodejno prepoznavo ali če uporablja lasten gonilnik, je morda ne bo mogoče prepoznati.
Nekatere naprave USB morda ne bodo podprte ali pa ne bodo delovale pravilno.
Če uporabljate podaljšek kabla USB, naprave USB morda ne bo mogoče prepoznati ali pa ne bo delovala pravilno.
Uporabljajte samo pomnilniške naprave USB, formatirane z datotečnim sistemom FAT32 ali NTFS operacijskega sistema Windows.
Priporočamo, da uporabite zunanji trdi disk USB z nazivno napetostjo 5 V ali manj in nazivnim tokom 500 mA ali manj.
Priporočamo uporabo zvezdišča USB ali trdega diska z lastnim napajanjem. (Če dovedeno napajanje ni zadostno, pomnilniška naprava USB morda ne bo pravilno zaznana.)
Priporočamo, da uporabljate pomnilniški ključ USB z zmogljivostjo do 32 GB in trdi disk USB z zmogljivostjo do 2 TB.
Če zunanji trdi disk USB s funkcijo za varčevanje z energijo ne deluje, ga izključite in znova vključite, da bo pravilno deloval. Za več informacij si preberite uporabniški priročnik za trdi disk USB.
Podatki na pomnilniški napravi USB se lahko poškodujejo, zato je pomembne datoteke priporočljivo varnostno kopirati. Za upravljanje podatkov so odgovorni uporabniki. Proizvajalec ne nosi nikakršne odgovornosti.
V možnosti Vhodno vozlišče izberite priključeni USB in nato izberite gumb Izvrzi, da izključite pomnilnik USB.
Če napravo USB izključite, ne da bi izbrali možnost Izvrzi, lahko pride do napake v televizorju ali pomnilniku.
Možnost Vhodno vozlišče lahko odprete tako, da izberete Vsi vhodi.