A különféle felvételi funkciók használata
Az LG Smart TV használatával különféle felvételi funkciók közül választhat.
Az azonnali felvétel használata

1. Az éppen nézett műsor azonnali megtekintéséhez nyomja meg a Tárcsa (OK) gombot a Magic Remote – mozgásérzékelős távirányítón, majd nyomja meg a Felvétel gombot a megjelenő folyamatjelző sávon.
2. Felvétel közben a Felvétel gomb Felvétel leállítása gombra módosul.

Az alkalmazott tartalomvédelmi technológia következtében a rögzített videofelvételt számítógépen és más TV típusokon nem lehet lejátszani. Továbbá a videó akkor sem lejátszható, ha a TV videoáramköre ki lett cserélve.
Lehetőség van a felvételi idő beállítására a felvétel megkezdése előtt és a felvétel közben. Az idő beállításához nyomja meg a Felvétel gombot.
A rögzítési időtartam az USB-tárolóegység méretétől függően eltérő lehet.
Ha több USB-tárolóeszköz van csatlakoztatva, automatikusan kiválasztásra kerül az a tárolóeszköz, melyre utoljára azonnali mentés történt.
[Ez a funkció csak bizonyos országokban elérhető.]
Ha nincs USB-tárolóeszköz csatlakoztatva, a felvételt a rendszer a belső memóriában tárolja. További felvételek mentéséhez csatlakoztasson USB-eszközt.
Felvétel közben nyomja meg a Tárcsa (OK) gombot, hogy a felvétellel kapcsolatban további információk jelenjenek meg.
A Tárcsa (OK) gomb működése az adott országtól függően változhat.
Felvétel közben ne távolítsa el az USB-kábelt.
Ha felvétel közben kapcsolja ki a TV-készüléket, az éppen rögzített felvétel mentése esetleg nem történik meg. Legjobb módszer, ha a készülék kikapcsolása előtt leállítja a rögzítést, és ellenőrzi, hogy a TV felvette-e a műsort.
A felvétel megállításához kattintson a Felvétel leállítása gombra a folyamatjelző soron vagy a Képernyő távirányítón a Felvétel leállítása elem kiválasztásához.
Megjelenik egy értesítő üzenet, ha a műsorinformáció szerint a sorozat rögzíthető. Ha fel kívánja venni a sorozatot, válassza ki ezt az opciót.
Felvételek ütemezése
Ez a funkció egy adott műsor felvételi idejének és dátumának megadására szolgál. Nyomja meg a gombot, majd kattintson a képernyő jobb alsó részén látható . Felvétel ütemezésére a TV útmutató vagy a Time Machine alkalmazás kiválasztásával van lehetőség.

Program kiválasztása műsor szerint | Kézi ütemezés
[A digitális műsorszórásra vonatkozik.] Kiválaszthat egy olyan műsort, melyet megtekintésre vagy felvételre kíván ütemezni. | Kiválaszthatja a dátumot és időpontot, illetve a megtekintendő műsort, vagy felveheti a műsorokat.

Felvételeknek a Time Machine alkalmazással történő ütemezésekor csak a Ütemezés opció elérhető. Válassza ki a TV útmutató alkalmazást a műsorinformációk ellenőrzésére és a felvétel ütemezésére.
Az ütemezett felvétel hosszának legalább 2 percnek kell lennie.
Sorozat felvétele
[Ez a funkció csak bizonyos modellek és országok esetén elérhető.]
A sorozatfelvételi funkció akkor használható, ha a műsorinformációs ablakban megfelelő információ szerepel a műsorról. A sorozatfelvételi funkció használatával a kiválasztott műsor minden epizódja automatikusan rögzítésre kerül.
Ha a műsorinformációban az szerepel, hogy a műsor egy sorozat része, beállíthatja a Felvett Sorozatok TV funkciót az Azonnali felvétel használatával a TV útmutatóban, miközben a TV-t nézi, vagy miközben Programozott felvétel van folyamatban.
A felvett sorozatok lejátszásához válassza ki a Time Machine Felvett Sorozatok elemet. Ezt követően megtekintheti a felvett sorozatokat.
Ezen funkciók használatához ellenőrizze a régió és a hálózat állapotát.
A megtekintés és felvétel használata
[Ez a funkció csak bizonyos modelleken elérhető.]
Ez a funkció lehetővé teszi egy műsor felvételét, miközben másik műsort néz.
[A digitális műsorszórásra vonatkozik.]
Ez a funkció még akkor is használható, amikor külső eszközről tekint meg tartalmat vagy intelligens funkciót használ.
Analóg műsorok nem tekinthetők meg és vehetők fel egyidejűleg. Ha analóg műsor felvétele közben csatornát vált, automatikusan digitális műsorszórásra vált a rendszer.
Felvételkor ne feledje a következőket:
Előfordulhat, hogy felvétel alatt egyes funkciók nem használhatók.
Az opciók modelltől függően változhatnak.
A Komponens és HDMI portra csatlakoztatott csatornák nem lesznek felvéve a bemeneten keresztüli felvételkor.
A TV-vel egy külső merevlemezre felvett tartalom esetén lehetséges, hogy az biztonsági okokból nem játszható le számítógépen.
USB flash meghajtók nem használhatók.
Ha az USB-eszköz hibás, előfordulhat, hogy a Time Machine funkció nem működik megfelelően.
USB-elosztó vagy hosszabbító kábel esetén elképzelhető, hogy az USB-eszköz egyáltalán nem vagy nem megfelelően fog működni.
Ha a háttértároló eszköz megtelik, akkor a Time Machine funkció leállítja a rögzítést. Javasoljuk, hogy használjon kellő szabad területtel rendelkező háttértároló eszközt.