Šta je funkcija Prepoznavanje pokreta?
TV uređajem možete upravljati jednostavnim pokretima pred kamerom.
Možete koristiti funkciju Prepoznavanje pokreta kako biste isključili TV uređaj, promijenili kanal i mijenjali jačinu zvuka.
Funkcija Prepoznavanje pokreta služi samo za gledanje TV-a i nije podržana kada se koristi pametni izbornik, npr. prilikom povezivanja bežičnih uređaja, uključujući TV aplikacije ili USB priključke.
Moguće je da se vaš TV uređaj razlikuje od onoga na slici.

Aktiviranje funkcije Prepoznavanje pokreta (Finger Gesture)

1. Pripremite kameru Smart TV uređaja za korištenje. Ako vaš Smart TV uređaj nije opremljen kamerom, instalirajte LG kameru za video pozive. (Detaljnije informacije možete pronaći u priručniku za instalaciju LG Smart TV uređaja ili priručniku za upotrebu kamere.)
2. Kamera se aktivira 20 do 30 sekundi nakon uključivanja TV uređaja.
3. Provjerite da li je opcija Opće Prepoznavanje pokreta Prepoznavanje pokreta podešena na Uključeno.
4. Gledajte u kameru i podignite ruku blizu lica te ispružite kažiprst pokazujući prema gore dok gledate TV. Upravljač za prepoznavanje pokreta će se pojaviti na ekranu TV-a. (Raspon prepoznavanja pokreta kamere možete provjeriti u opciji Opće Prepoznavanje pokreta PODESI UGAO KAMERE.)

5. Pomjerajte ruku lijevo ili desno kako biste odabrali funkciju. Savijte i zatim ispružite kažiprst kako biste pokrenuli funkciju.

Zavisno od modela i regije, to se može podesiti u izborniku Komande glasom i pokretom.
Moguće je da se pokret neće prepoznati u slijedećim slučajevima:

- Ako je okruženje pretamno ili presvijetlo (idealno osvjetljenje: 50 lux - 600 lux)
- Ako vam se ruka ne može prepoznati zbog jakog jarkog svjetla iza vas
- Ako kamera prepozna vaš nenamjerni pokret kao naredbu ili ako postoji smetnja zbog drugog pokreta prilikom prepoznavanja pokreta
- Ako stojite preblizu ili predaleko od kamere (1,5 m - 4,5 m)
- Ako kamera ne može da prepozna vaše prste jer nosite rukavice ili povez.
- Ako vam se ruka nalazi ispred lica tokom prepoznavanja pokreta.
- Ako se iza vaše ruke nalazi kompliciran uzorak ili je pozadina slična vašoj ruci.
- Ako je pokret kojim se otvara upravljač ili pokret biranja prespor ili prebrz.
- Ako ste izloženi direktnoj sunčevoj svjetlosti.
- Ako koristite neki drugi prst osim kažiprsta.

Pokret se neće prepoznati u slijedećim slučajevima:

- Ako je opcija Opće Prepoznavanje pokreta Prepoznavanje pokreta podešena na Isključeno
  : podesite je na Uključeno.
- Ako je drugi izbornik prikazan na ekranu TV uređaja
  : zatvorite izbornik i ponovite pokret.
- (Modeli s ugrađenom kamerom) Ako je ugrađena kamera isključena
  : uključite kameru radi korištenja.

Sklopite ruku u šaku i prinesite srednji zglob kažiprsta blizu sredine usana. Time se pokreće naredba Priguši.
Funkcija prepoznavanja pokreta je aktivirana samo u načinu rada za gledanje TV-a i načinu rada Ulaz.
Kod uređaja spojenih preko USB ulaza ili bežičnom vezom, nekim funkcijama se ne može upravljati putem funkcije Prepoznavanje pokreta.
Ako više osoba istovremeno pokuša aktivirati prepoznavanje pokreta, prepoznat će se samo prvi pokret. Da biste promijenili ruke prilikom upravljanja upravljačem, spustite jednu ruku kako biste uklonili upravljač s ekrana, a zatim podignite drugu ruku radi prepoznavanja pokreta.
Vodite računa da ruku ne pomičete prebrzo i nemojte praviti prevelike pokrete. To može dovesti do pogrešnog rada kamere. Pomjerite ruku polako u blizinu lica.
Ako funkcija Prepoznavanje pokreta ne radi pravilno, spustite ruke i ponovo ih podignite.
Ako vam je kažiprst savijen, kamera ga možda neće prepoznati ili će ga prepoznati kao savijeni prst i pokrenuti određenu funkciju.