Какво е LG Store?
LG Store
Това е smart услуга, която ви дава възможност да намерите Live TV, филми и ТВ предавания по-лесно и бързо на едно място, както и да изтеглите широка гама от приложения за образование, забавление, живот и новини.
Тази функция е налична само в някои държави.
Достъпът до някои от функциите може да бъде ограничен, в зависимост от страната.
Необходимо е повишено внимание за достъп на деца до неподходящо съдържание, тъй като този продукт може да бъде свързан към интернет.
Достъпът до някои приложения, включително Уеб браузър, може да бъде ограничен, за да се блокира неподходящото онлайн съдържание.
Безопасност
Регистрация за LG Store
Бързи настройки Управление на профил ВЛИЗАНЕ СЪЗДАВАНЕ НА ПРОФИЛ
Трябва да се регистрирате, преди да можете да изтеглите и стартирате съдържание.

1. Изберете СЪЗДАВАНЕ НА ПРОФИЛ и се съгласете с Общите условия.
2. Въведете ID и PIN по ваш избор.
3. Въведете отново PIN кода в полето Потвърждение на PIN.
4. Изберете OK, за да завършите процеса на регистрация.

Можете да се регистрирате на екрана на телевизора или на уебсайта (www.lgappstv.com).
След като се регистрирате като потребител, влезте в своя телевизор и на сайта, като за целта използвате един и същ идентификатор.
Можете да влезете в до пет телевизора с едно ID.
Можете да влезете с вашия профил във Facebook.
Управление на Моята информация
Бързи настройки Управление на профил

Лична информация | Можете да прегледате основната информация на Идентификационен номер при вписване. Ако натиснете бутона Редактиране, можете да промените членския си профил.
Информация за плащането | Можете да проверите информацията си за плащане.
Купени приложения | Можете да проверите приложенията, които сте закупили с Идентификационния номер, с който сте влезли.
Запитване за плащане | Можете да проверите данните на плащанията, които сте извършили с Идентификационния номер, с който сте влезли. Можете да инсталирате повторно, да актуализирате или да закупите отново (при изтичане) приложенията, които сте закупили.

Инсталиране на приложения на телевизора
LG Store Приложения и игри / Специални

1. Изберете желаното от вас приложение от списъка.
2. Вижте подробности за приложението и след това изберете Инсталиране или Закупуване.
3. Проверете дали разполагате с функциите или телевизионните приложения, които се изискват за инсталирането на приложението, и натиснете бутона OK.
4. За платените приложения е необходимо да се извърши проверка на плащането и покупката.
5. След приключване на инсталацията, можете да стартирате приложението незабавно. Ако не искате да го изпълните незабавно, изберете Затваряне. За да стартирате приложението по-късно, натиснете и след това изберете стрелката на долния десен ъгъл, за да видите списъка с инсталирани приложения на телевизора.

Можете да закупите приложение от своя компютър или телевизор, но можете да го инсталирате и възпроизвеждате единствено на телевизора.
Ако нямате достатъчно свободно място на телевизора, можете да изтеглите приложенията на USB устройство за съхранение, свързано към USB порта на телевизора. Можете да възпроизвеждате, изтривате или премествате приложенията, съхранявани на USB устройството за съхранение, от екрана Списък с приложения.
USB флаш памет, която съдържа приложения, не може да съхранява други видове данни. (Само за USB приложения)
Използване на Препоръки за съдържание
LG Store
Тази функция ви предоставя съдържание, което можете да гледате на Smart TV, като го категоризира спрямо характеристиките му, за да може да избирате съдържанието, което ви интересува, по-лесно.
Можете също да получите препоръки, на базата на популярност или потребителска история и да проверите незабавно техните детайли.
За телевизионни канали трябва да завършите Автом. настройка, за да използвате правилно тази услуга.
Ако сте се преместили, трябва да изберете текущото си местоположение, преди да можете да започнете да използвате услугата.
Цифровата информация на EPG (Електронен справочник за програми), която получава телевизора, може да е различна от програмите на Препоръки за Live TV, които се предоставят от външен EPG.
Можете да управлявате канала на set-top box, свързан към входа, с дистанционното управление Magic.
Свържете и задайте мрежа, за да използвате тази функция.
Каналите, които се показват на Препоръки за Live TV, се предоставят от доставчика на излъчващата услуга, така че може да се различават от действителните ТВ канали, ако са били променени от доставчика на услугата без предизвестие.
Имената на каналите на доставчика на излъчващата услуга, показани в Live TV, се предоставят от EPG (Електронен справочник за програми), така че името и значението на всеки доставчик на излъчваща услуга могат да не съвпадат, въпреки че се отнасят до едно и също нещо.
Миниатюрното изображение на предаването в списъка Now on TV (Излъчвани в момента) е представителното изображение на предаването и може да е различно от това в актуалната телевизионна програма.
Ако информацията за канала в списъка Live TV се различава от актуалния телевизионен канал или канала на set-top box, настройте наново set-top box и съответното меню на канала в настройките на Live TV.
Функцията за препоръки за Live TV препоръчва съдържание на базата на популярност в реално време и определено съдържание с ниска популярност може да не бъде показано.