Kaj je prepoznavanje gibanja?
Televizor lahko upravljate z uporabo gest pred kamero.
S funkcijo prepoznavanja gibanja lahko izklopite televizor, preklopite kanal in spreminjate glasnost.
Prepoznavanje gibanja je namenjeno samo gledanju televizije in ni podprto med uporabo pametnega menija, na primer med povezovanjem brezžičnih naprav, vključno z aplikacijami televizorja in vrati USB.
Prikazana slika se lahko razlikuje od vašega televizorja.

Omogočanje funkcije Prepoznavanje gibanja (poteze s prsti)

1. Kamero pametnega televizorja pripravite za uporabo. Če pametni televizor nima vgrajene kamere, namestite kamero LG za video klice. (Za več informacij glejte priročnik za namestitev pametnega televizorja LG ali uporabniški priročnik za kamero.)
2. Kamera se aktivira 20 do 30 sekund po vklopu televizorja.
3. Preverite, ali je možnost Splošno Prepoznavanje gibanja Prepoznavanje gibanja nastavljena na Vklop.
4. Med gledanjem televizije poglejte v kamero in dvignite roko v bližino obraza s kazalcem, iztegnjenim v smeri navzgor. Na zaslonu televizorja se prikaže upravljalnik s prepoznavanjem gibanja. (Doseg kamere za prepoznavanje gibanja lahko preverite v nastavitvi Splošno Prepoznavanje gibanja NASTAVI KOT KAMERE.)

5. Za izbiro funkcije dlan premaknite levo ali desno. Za zagon funkcije skrčite in iztegnite kazalec.

Ta nastavitev se lahko nahaja tudi na meniju Glasovni in gibalni ukazi, odvisno od modela ali regije.
Gibanje morda ne bo pravilno zaznano v naslednjih primerih:

- Ko je pretemno ali presvetlo (najboljša svetlost: 50-600 luksov).
- Ko vaše dlani ni mogoče prepoznati zaradi svetle luči za vami.
- Ko kamera vaš nenameren gib prepozna kot ukaz ali ko pride med prepoznavanjem gibanja do motnje drugega elementa v gibanju.
- Ko ste preblizu ali predaleč od kamere (1,5-4,5 m).
- Ko kamera ne more zaznati vaših prstov, ker nosite rokavice ali povoj.
- Ko imate med prepoznavanjem gibanja dlan postavljeno pred obraz.
- Ko je za vašo roko ali v ozadju kompleksen vzorec, podoben vašim rokam.
- Ko je gib za odpiranje upravljalnika ali gib za izbiro prepočasen ali prehiter.
- Pri neposredni sončni svetlobi.
- Pri uporabi drugih prstov namesto kazalca.

Gibanje ne bo zaznano v naslednjih primerih:

- Ko je možnost Splošno Prepoznavanje gibanja Prepoznavanje gibanja nastavljena na Izklop
  - preklopite na Vklop.
- Ko je na zaslonu televizorja prikazan drug meni
  - zaprite meni in znova izvedite gib.
- (Modeli z vgrajeni kamero) ko je vgrajena kamera zaprta
  - odprite vgrajeno kamero za uporabo.

Z dlanjo, stisnjeno v pest, dvignite srednji sklep kazalca v višino ustnic in ga postavite na sredino ustnic. S tem izvedete ukaz za izklop zvoka.
Prepoznavanje gibanja je aktivirano samo v načinu gledanja televizije in v načinu vhoda.
Za naprave, ki so povezane prek vrat USB ali brezžične povezave, nekaterih funkcij ni mogoče izvesti s pomočjo prepoznavanja gibanja.
Če poskuša prepoznavanje gibanja aktivirati več oseb hkrati, je prepoznana samo prva kretnja. Če želite zamenjati roko, s katero upravljate upravljalnik, najprej spustite prvo roko, da se upravljalnik umakne z zaslona, in nato dvignite drugo roko za prepoznavanje gibanja.
Pazite, da roke ne premikate prehitro ali v prevelikih potezah. To lahko povzroči napačno delovanje kamere. Dlan počasi premaknite blizu obraza.
Če Prepoznavanje gibanja ne deluje pravilno, spustite dlani in jih ponovno dvignite.
Če ste kazalec iztegnili, vendar ni čisto raven, ga kamera morda ne bo prepoznala ali pa ga bo prepoznala kot skrčen prst in izvedla temu primerno funkcijo.