Korištenje različitih funkcija snimanja
Uz LG Smart TV uređaj možete koristiti čitav niz različitih funkcija snimanja.
Korištenje trenutnog snimanja

1. Da biste odmah snimali sadržaj koji gledate, pritisnite dugme Točkić (OK) na Čarobnom daljinskom upravljaču i pritisnite dugme Snimi na traci napretka snimanja koja se prikaže.
2. Dugme Snimi postaje dugme Zaustavi snimanje ako je snimanje u toku.

Pošto se koristi tehnologija za zaštitu sadržaja, snimljeni video ne može se reproducirati na računarima ili drugim modelima TV uređaja. Pored toga, video se ne može reproducirati ako je video mehanizam TV uređaja zamijenjen.
Vrijeme snimanja možete postaviti prije početka snimanja, a za vrijeme snimanja možete promijeniti vrijeme odabirom dugmeta Snimaj.
Vrijeme snimanja može ovisiti o kapacitetu USB memorijskog uređaja.
Ako je povezano više USB memorijskih uređaja, automatski se bira posljednji memorijski uređaj na kojem je vršeno trenutno snimanje.
[Ova funkcija je dostupna samo u određenim državama.]
Ako nije povezan USB memorijski uređaj, snimak se sačuva u internoj memoriji. Povežite USB uređaj kako biste sačuvali više snimaka.
Tokom snimanja pritisnite dugme Točkić (OK) kako biste prikazali informacije o snimku.
Funkcija dugmeta Točkić (OK) može se razlikovati ovisno o državi.
Ne uklanjajte USB kabl tokom snimanja.
Ukoliko isključite napajanje TV-a dok traje snimanje, moguće je da snimljeni sadržaj neće biti sačuvan. Idealno bi bilo da prije isključivanja TV-a zaustavite snimanje i provjerite da li je sadržaj snimljen.
Da biste zaustavili snimanje kliknite dugme Zaustavi snimanje na traci napretka snimanja ili pomoću Daljinskog upravljača na ekranu odaberite dugme Zaustavi snimanje.
Pojavit će se obavještenje ako informacije o programu pokažu da se serija može snimiti. Izaberite ovu opciju ako želite snimiti seriju.
Zakazivanje snimanja
Ova funkcija se koristi za zakazivanje vremena i datuma snimanja određenih programa. Pritisnite i zatim kliknite na dnu desne strane ekrana. Možete zakazati snimanje izborom opcije TV vodič ili aplikacije Time Machine.

Zakazivanje po programu | Ručno zakazivanje
[Važi za digitalno emitiranje.] Možete izabrati emisiju kako biste je zakazali za snimanje ili gledanje. | Možete izabrati datum, vrijeme i program gledanja ili snimanja programa.

Kada koristite aplikaciju Time Machine za zakazivanje snimanja, na raspolaganju stoji samo opcija Zakazivanje. Izaberite aplikaciju TV vodič da biste provjerili informacije o programu i zakazali snimanje.
Dužina zakazane snimke bi trebala iznositi najmanje 2 minute.
Snimanje serije
[Ova funkcija stoji na raspolaganju samo za određene modele i države.]
Funkcija snimanja serija se može koristiti kada postoje odgovarajuće informacije o seriji u prozoru za prikaz informacija o programu. Funkcija snimanja serija se koristi za automatsko snimanje svake epizode programa koji izaberete.
Ako informacije o programu kažu da je program dio serije, možete podesiti opciju Snimljene serije TV upotrebom opcije Brzo snimanje u opciji TV vodič dok gledate TV ili dok je Zakazano snimanje u toku.
Da biste reproducirali snimljene serije, izaberite aplikaciju Time Machine Snimljene serije. Onda možete gledati snimljene serije.
Provjerite vašu regiju i mrežne uslove da biste koristili ovu funkciju.
Korištenje funkcije Watch & Record
[Ova funkcija dostupna je samo kod određenih modela.]
Ova funkcija vam omogućava da snimate određeni program dok gledate drugi program.
[Važi za digitalno emitiranje.]
Ova funkcija se čak može koristiti i kad gledate sadržaj sa vanjskog uređaja ili dok koristite neku pametnu funkciju.
Analogne programe ne možete istovremeno gledati i snimati. Automatski ćete biti proslijeđeni na digitalno emitiranje ako promijenite program tokom snimanja analognog programa.
Šta je bitno prilikom snimanja:
Neke funkcije neće biti dostupne kada je snimanje u toku.
Opcije se mogu razlikovati ovisno o modelu.
Programi povezani na priključke Komponenta i HDMI se ne snimaju ako se snima preko Ulaza.
Moguće je da se sadržaj koji je snimljen na vanjski HDD preko TV-a neće moći reproducirati na PC-u iz sigurnosnih razloga.
Ne mogu se koristiti USB flash pogoni.
Ako postoji greška u USB uređaju, funkcija Time Machine možda neće raditi pravilno.
USB uređaj možda neće raditi ili funkcionirati pravilno ako se koristi USB čvorište ili produžni kabl.
Pošto se memorijski uređaj može koristiti i u druge svrhe pored funkcije Time Machine, snimanje može biti zaustavljeno ako nema dovoljno prostora za pohranu. Preporučuje se korištenje memorijskog uređaja s dovoljno prostora za pohranu.