Što je funkcija Prepoznavanje pokreta?
Televizorom možete upravljati jednostavnim prikazivanjem pokreta kameri.
Funkciju Prepoznavanje pokreta možete koristiti za isključivanje televizora, promjenu kanala i regulaciju glasnoće.
Prepoznavanje pokreta funkcija je za gledanje televizora i nije podržana kada se koristi pametni izbornik, na primjer prilikom povezivanja bežičnih uređaja, što uključuje i aplikacije za TV te USB priključke.
Prikazana slika može se razlikovati od one na vašem televizoru.

Omogućivanje prepoznavanja pokreta (gesti prstima)

1. Pripremite Smart TV kameru za korištenje. Ako Smart TV nije opremljen kamerom, instalirajte LG kameru za videopozive. (Dodatne informacije potražite u instalacijskom priručniku za LG Smart TV ili korisničkom priručniku kamere.)
2. Kamera se aktivira 20 do 30 sekundi nakon uključivanja televizora.
3. Provjerite je li opcija Općenito Prepoznavanje pokreta Prepoznavanje pokreta postavljena na Uključeno.
4. Dok gledate televiziju, pogledajte u kameru, podignite ruku na razinu lica, ispružite kažiprst i podignite ga prema gore. Na zaslonu televizora prikazat će se upravljač funkcije prepoznavanja pokreta. (Domet kamere za prepoznavanje pokreta možete provjeriti u opciji Općenito Prepoznavanje pokreta PODEŠAVANJE KUTA KAMERE.)

5. Funkciju odaberite pomicanjem ruke ulijevo ili udesno. Za pokretanje funkcije savinite pa izravnajte kažiprst.

Ovisno o modelu ili regiji, to se može postaviti u izborniku Naredbe glasom i gestama.
Pokret se možda neće prepoznati u sljedećim slučajevima:

- Kada je okruženje presvijetlo ili premračno (idealna osvijetljenost: 50 luksa - 600 luksa).
- Kada se ruka ne može prepoznati zbog intenzivne jarke svjetlosti iza vas.
- Kada kamera prepozna nenamjeran pokret kao naredbu ili neki drugi pokret ometa funkciju tijekom prepoznavanja pokreta.
- Kada ste preblizu ili predaleko od kamere (1,5 m - 4,5 m).
- Kada kamera ne može otkriti vaše otiske jer nosite rukavice ili zavoj.
- Kada vam se tijekom prepoznavanja pokreta ruka nađe ispred lica.
- Kada se iza vaše ruke nalazi složeni uzorak ili je pozadina slična rukama.
- Kada je kretnja za otvaranje upravljača ili odabir prespora ili prebrza.
- Na izravnom sunčevom svjetlu.
- Kada umjesto kažiprsta koristite ostale prste.

Pokret se neće prepoznati u sljedećim slučajevima:

- Kada je opcija Općenito Prepoznavanje pokreta Prepoznavanje pokreta postavljena na Isključeno
  : postavite je na Uključeno.
- Kada je na zaslonu televizora prikazan drugi izbornik
  : zatvorite izbornik i ponovno izvedite pokret.
- (Modeli s ugrađenom kamerom) Kada je ugrađena kamera zatvorena
  : otvorite ugrađenu kameru za korištenje.

Srednji zglob kažiprsta ruke stinute u šaku približite sredini usta. Time se izvršava naredba Isključi zvuk.
Prepoznavanje pokreta aktivira se samo u načinu rada za gledanje televizije i načinu unosa.
Za uređaje povezane putem USB priključka ili bežične veze nekim značajkama ne može se upravljati prepoznavanjem pokreta.
Ako više ljudi pokušava izvršiti prepoznavanje pokreta istovremeno, prepoznat će se samo prvi pokret. Želite li upravljač regulirati drugom rukom, spustite ruku koju trenutno koristite kako biste uklonili upravljač sa zaslona, a zatim podignite ruku koju želite koristiti za prepoznavanje pokreta.
Nemojte prebrzo pomicati ruku ili raditi velike pokrete. Kamera tada možda neće raditi ispravno. Polagano primaknite ruku licu.
Ako značajka Prepoznavanje pokreta ne radi ispravno, spustite ruke pa ih ponovno podignite.
Ako kažiprst savinete pod kutom, kamera ga možda neće prepoznati ili će ga prepoznati kao savinuti prst i izvršiti funkciju.