Pripojenie zariadení USB
Pripojte pamäťové zariadenie USB (externý pevný disk, pamäť USB) do portu USB na televízore a obsah uložený na zariadení USB môžete využívať v televízore.
Tipy na používanie zariadenia USB
Zariadenie USB, ktoré má zabudovaný program automatického rozpoznávania alebo používa vlastný ovládač, sa možno nebude dať rozpoznať.
Niektoré úložné zariadenia USB nemusia byť podporované alebo nemusia pracovať správne.
Ak používate predlžovací kábel USB, zariadenie USB nemusí byť rozpoznané alebo nemusí správne fungovať.
Používajte len zariadenia USB formátované systémom súborov FAT32 alebo NTFS operačného systému Windows.
Odporúča sa používať externý pevný disk USB s menovitým napätím 5 V alebo nižším a menovitým prúdom 500 mA alebo nižším.
Odporúča sa používať rozbočovač USB alebo jednotku pevného disku so zdrojom napájania. (Ak napájanie nie je dostatočné, jednotka pamäťového zariadenia USB sa nemusí správne rozpoznať.)
Odporúča sa používať pamäťový kľúč USB s kapacitou 32 GB alebo menšou alebo pevný disk USB s kapacitou 2 TB alebo menšou.
Ak externý pevný disk USB s funkciou šetrenia energie nefunguje, správnu funkciu obnovíte vypnutím a opätovným zapnutím. Ďalšie informácie nájdete v používateľskej príručke pevného disku USB.
Údaje na zariadení USB sa môžu poškodiť, preto sa odporúča dôležité súbory zálohovať. Za správu údajov zodpovedajú používatelia. Výrobca nenesie žiadnu zodpovednosť.
Zvoľte pripojené USB z ponuky Vstupný rozbočovačovača a vyberte tlačidlo Odpojiť, čím odpojíte úložné zariadenie USB.
Ak odpojíte zariadenie USB bez vybratia tlačidla Odpojiť, v televízore alebo úložnom zariadení môže dôjsť k chybe.
Ponuku Vstupného rozbočovača môžete otvoriť zvolením možnosti Všetky vstupy.