Ρύθμιση δικτύου - προειδοποίηση
Χρησιμοποιήστε τυπικό καλώδιο LAN (τουλάχιστον Cat5 με βύσμα RJ45, θύρα LAN 10 Base-T ή 100 Base TX).
Η επαναφορά των αρχικών ρυθμίσεων του μόντεμ μπορεί να προκαλέσει προβλήματα σύνδεσης στο δίκτυο. Για να διορθώσετε το πρόβλημα, απενεργοποιήστε τη συσκευή, αποσυνδέστε την και επανασυνδέστε την. Στη συνέχεια, ενεργοποιήστε ξανά τη συσκευή.
Η LG Electronics δεν φέρει ευθύνη για προβλήματα σύνδεσης στο δίκτυο ή για τυχόν βλάβες, δυσλειτουργίες και σφάλματα που μπορεί να προκύψουν από τη σύνδεση στο δίκτυο.
Η σωστή λειτουργία της σύνδεσης δικτύου εξαρτάται από τον πάροχο υπηρεσιών Internet.
Για υπηρεσίες DSL χρειάζεστε μόντεμ DSL. Αν η υπηρεσία είναι καλωδιακή, χρειάζεστε καλωδιακό μόντεμ. Μπορεί οι διαθέσιμες συνδέσεις στο δίκτυο να είναι περιορισμένες ή να μην είναι διαθέσιμη η ρύθμιση του δικτύου τηλεόρασης. Αυτό εξαρτάται από το συμβόλαιό σας με τον πάροχο υπηρεσιών Internet (ISP). (Αν επιτρέπεται μόνο μία συσκευή ανά γραμμή και ο υπολογιστής είναι ήδη συνδεδεμένος, δεν μπορείτε να χρησιμοποιήσετε άλλες συσκευές.)
Τα ασύρματα δίκτυα μπορεί να δέχονται παρεμβολές από άλλες συσκευές που λειτουργούν σε συχνότητα 2,4 GHz (ασύρματα τηλέφωνα, συσκευές Bluetooth ή φούρνοι μικροκυμάτων). Επίσης, μπορεί να υπάρχουν παρεμβολές από συσκευές με συχνότητα 5 GHz, όπως και από άλλες συσκευές Wi-Fi.
Λόγω του ασύρματου περιβάλλοντος, η υπηρεσία του ασύρματου δικτύου μπορεί να είναι αργή.
Αν δεν απενεργοποιήσετε ολόκληρο το τοπικό οικιακό δίκτυο, μπορεί να αυξηθεί η κίνηση στο δίκτυο (συμβαίνει σε ορισμένες συσκευές).
Για τη σύνδεση σε σημείο πρόσβασης, απαιτείται συσκευή σημείου πρόσβασης που υποστηρίζει ασύρματη σύνδεση. Επίσης, η λειτουργία ασύρματης σύνδεσης πρέπει να είναι ενεργοποιημένη στη συσκευή. Επικοινωνήστε με τον πάροχο υπηρεσιών σχετικά με τη διαθεσιμότητα ασύρματης σύνδεσης στο σημείο πρόσβασης.
Για τη σύνδεση σε σημείο πρόσβασης, ελέγξτε το SSID και τις ρυθμίσεις ασφαλείας του σημείου πρόσβασης. Ανατρέξτε στην κατάλληλη τεκμηρίωση για το SSID και τις ρυθμίσεις ασφαλείας του σημείου πρόσβασης.
Αν δεν ρυθμίσετε σωστά τις συσκευές δικτύου (διαμοιραστής ενσύρματης/ασύρματης γραμμής, διανομέας), η τηλεόραση μπορεί να λειτουργεί είτε αργά είτε λανθασμένα. Εγκαταστήστε τις συσκευές σωστά (σύμφωνα με το εγχειρίδιο) και ρυθμίστε το δίκτυο.
Η μέθοδος σύνδεσης μπορεί να διαφέρει, ανάλογα με τον κατασκευαστή του σημείου πρόσβασης.