Prije prijave problema
Ako dođe do bilo kojeg problema navedenog u nastavku prilikom korištenja proizvoda, provjerite sljedeće: možda nije problem s televizorom.
Neuobičajen rad

Problem | Rješenje
Ne vide se neki programi. | Podesite položaj i smjer antene. Spremite željene programe u opciji Podešavanje kanala ili opciji Upravitelj kanala određenog programa.
Zaslon se ne prikazuje neko vrijeme nakon uključivanja. | To se događa zbog procesa uklanjanja buke kako bi se uklonila moguća buka do koje je možda došlo prilikom uključivanja. To ne znači da je proizvod neispravan.
[EU] SCART izlazni signal nije ispravan. | Kada je u pozadini pokrenuta aplikacija za reprodukciju multimedijskih datoteka, SCART izlaz možda neće biti dostupan.

Problemi sa zaslonom

Problem | Rješenje
Preklapanja slika na zaslonu ili pruge na svim programima ili određenom programu. | Okrenite antenu prema televizijskoj postaji ili ispravno priključite antenu kao što je opisano u odjeljku "Priključivanje antene".
Zaslon se zatrese nakon trenutnog pojavljivanja okomitih/vodoravnih crta ili mreže. | Prekinite korištenje bežičnih telefona, sušila za kosu, električnih bušilica itd. Problem uzrokuju elektronički uređaji visoke frekvencije kao što su drugi televizor ili jaki elektromagnetski izvori.
Digitalni emitirani program se prekida ili je njegov zaslon u kvaru. | To se događa kada je signal slab ili je prijam nestabilan. Podesite smjer antene ili provjerite spojeve kabela. Ako je jačina signala preslaba u opciji Ručno podešavanje, obratite se televizijskoj kući ili davatelju usluge kako bi provjerili signal.
Ne vidi se digitalno emitirani sadržaj, čak i prilikom korištenja kabelske televizije. | Provjerite podatke o pretplati s davateljem usluge kabelske televizije ili zatražite provjeru signala. (Neki proizvodi ne omogućuju digitalno emitirani sadržaj.)
Zaslon je prazan ili je slika mutna prilikom korištenja HDMI kabela. | Provjerite zadovoljava li HDMI® kabel potrebne standarde. Ako se ne radi o certificiranom HDMI® kabelu, zaslon može treperiti ili ništa ne prikazivati. Provjerite je li kabel pravilno priključen. Nepravilno priključivanje može uzrokovati treperenje zaslona.
Priključen USB uređaj ne funkcionira. | Provjerite jesu li verzije USB uređaja i USB kabela 2.0 ili više.

Problemi sa zvukom

Problem | Rješenje
Zaslon je u redu, ali ne čuje se zvuk. | Pokušajte s drugim programom. Provjerite je li opcija Audioizlaz postavljena na TV zvučnik.
Stereo zvuk nije jasan na analognom programu ili nema zvuka na jednom od zvučnika. | [Vrijedi samo u zemljama gdje je dostupno emitiranje s višestrukim zvukom.] Odaberite Mono u opciji Višestruki zvuk ako ste izvan raspona ili emitiranje s višestrukim zvukom nije stabilno. Po potrebi podesite ravnotežu pomoću gumba za navigaciju u opciji Ravnoteža.
Zvuk na televizoru nije sinkroniziran sa slikom ili se zvuk prekida. | Ako se to događa samo na nekim programima, možda je uzrok prijenos signala televizijske kuće. Neka vaš davatelj usluga emitiranja (žičane ili kabelske televizije) dijagnosticira problem.
Prilikom promjene programa mijenja se glasnoća. | Glasnoća različitih televizijskih kuća može se razlikovati. Za funkciju Automatska glasnoća odaberite opciju Uključeno.
Nema zvuka ili se čuje samo pozadinska glazba na nekim programima. (Programi koje televizijske kuće produciraju za izvoz) | Postavite preferencu jezika u opciji Jezik Jezik zvuka.
Zvuk se ne reproducira ako je priključen HDMI/USB priključak. | Provjerite koristite li HDMI® kabel visoke brzine. Provjerite jesu li verzije USB uređaja i USB kabela 2.0 ili više. Koristite uobičajenu glazbenu datoteku (*.mp3).

Problemi s povezivanjem s računalom

Problem | Rješenje
Zaslon je i dalje prazan nakon priključivanja računala. | Provjerite je li računalo pravilno povezano s televizorom. Isključite televizor i ponovno ga uključite pomoću daljinskog upravljača. Ponovno pokrenite računalo dok je televizor uključen. Provjerite podržava li trenutna razlučivost zaslona ulaz računala. Kako biste koristili dva monitora, provjerite podržava li računalo ili prijenosno računalo način rada s dva monitora. Ponovo priključite HDMI kabel.
Zvuk se ne reproducira ako je računalo povezano putem HDMI kabela. | Obratite se proizvođaču videokartice kako bi provjerio HDMI izlaz zvuka. (Videokartice namijenjene korištenju s datotekama DVI formata trebaju se zasebno priključiti putem audiokabela.)
Zaslon je odrezan ili pomaknut na jednu stranu nakon povezivanja s računalom. | Postavite razlučivost koja podržava ulaz računala. (Ponovno pokrenite računalo nakon promjene razlučivosti.)

Problemi s reprodukcijom filmova u značajci SmartShare

Problem | Rješenje
Ne mogu pronaći datoteku u opciji Videozapisi. | Provjerite mogu li se datoteke na USB uređaju za pohranu pročitati pomoću računala. Provjerite je li datotečni nastavak podržan.
Prikazuje se poruka "This file is not supported" ili se zvuk reproducira normalno, a videozapis ne. | Provjerite reproducira li se datoteka bez problema u reproduktoru videozapisa na računalu. (Provjerite je li datoteka oštećena) Provjerite je li podržana razlučivost. Provjerite je li podržan video/audio kodek. Provjerite je li podržan broj sličica u sekundi.
Prikazuje se poruka "This audio is not supported" ili se videozapis reproducira normalno, a zvuk ne. | Provjerite reproducira li se datoteka bez problema u reproduktoru videozapisa na računalu. (Provjerite je li datoteka oštećena) Provjerite je li podržan audio kodek. Provjerite je li podržana brzina prijenosa podataka. Provjerite je li podržana brzina uzorkovanja.
Titlovi se ne vide. | Provjerite reproducira li se datoteka bez problema u reproduktoru videozapisa na računalu. (Provjerite je li datoteka oštećena) Provjerite imaju li datoteka videozapisa i datoteka titlova isti naziv. Provjerite i jesu li datoteka videozapisa i datoteka titlova u istoj mapi. Provjerite je li podržan format datoteke titlova. Provjerite je li podržan jezik. (Jezik datoteke titlova možete provjeriti tako da otvorite datoteku u programu Notepad.)

Smart funkcije

Problem | Rješenje
Prilikom otvaranja izbornika uvijek se prikazuje poruka "Učitavanje...". | Poruka Učitavanje... naznačuje koliko je vremena potrebno za pokretanje procesora i hardvera, uspostavu mrežne komunikacije i komunikaciju s platformom za isporuku usluge (potvrda autentičnosti uređaja i preuzimanje osnovnih informacija). To obično traje približno 20 sekundi.

Postupak prijave

Problem | Rješenje
Već sam se prijavio/prijavila na televizoru. Trebam li se ponovno prijaviti na web-mjestu (www.lgappstv.com)? | Ako ste se već prijavili na televizoru, ne trebate se ponovno prijaviti na web-mjestu. Na web-mjesto ćete se moći prijaviti koristeći isti ID i lozinku te unosom dodatnih podataka kako biste dovršili postupak potvrde putem e-pošte.
Mogu li članovi obitelji koristiti različite ID-ove na istom televizoru? | Možete registrirati nekoliko ID-ova po televizoru.
Zaboravio/zaboravila sam svoj ID. Što trebam učiniti? | Ako ste se prijavili na računalu, potražite svoj ID na web-mjestu (www.lgappstv.com).

U nekim zemljama pristup web-mjestu (www.lgappstv.com) možda je ograničen.
Problem sa sadržajem

Problem | Rješenje
Na zaslonu Početno nema sadržaja. | Sadržaj možda ne vidite jer je postavka zemlje usluge promijenjena. Promijenite na zemlju u kojoj žete koristiti uslugu u opciji Općenito Mjesto Država LG usluga.

Internetski preglednik

Problem | Rješenje
Neki dijelovi web-mjesta ne vide se prilikom korištenja Interneta. | Pomoću funkcije Internetski preglednik nije moguće reproducirati multimedijske datoteke u formatima drukčijim od ovih: JPEG/PNG/GIF
Internetski se preglednik automatski zatvara prilikom posjeta web-mjestu. | Internetski se preglednik možda prisilno zatvara ako dostupna memorija nije dovoljna za prikaz informacija o slici za web-mjesto.

Informacije o korisničkoj podršci za probleme s proizvodom dostupne su u opciji Općenito O ovom TV prijamniku na televizoru.