Konfigurere et nettverk – Advarsel
Bruk en standard LAN-kabel (Cat5 eller høyere med RJ45-kontakt, 10 Base-T- eller 100 Base TX-LAN-port).
Tilbakestilling av modemet kan føre til problemer med nettverkstilkoblingen. Dette kan du løse ved å slå av strømmen, koble fra, koble til igjen og deretter slå strømmen på igjen.
LG Electronics har ikke ansvar for problemer med nettverkstilkobling eller for feil eller problemer som forårsakes av nettverkstilkoblingen.
Nettverkstilkoblingen fungerer kanskje ikke, avhengig av Internett-leverandøren.
Det kreves et DSL-modem for å bruke DSL-tjenester og et kabelmodem for å bruke kabelmodemtjenester. Det kan være begrenset hvor mange nettverkstilkoblinger som er tilgjengelige, og innstillingen for TV-nettverk er kanskje ikke tilgjengelig, avhengig hva slags avtale du har med Internett-leverandøren. (Hvis det bare er tillatt med én enhet per linje og PC-en allerede er tilkoblet, kan ikke andre enheter kobles til.)
Trådløse nettverk kan forstyrres av interferens fra andre enheter som opererer på 2,4 GHz-frekvensen (trådløse telefoner, Bluetooth-enheter eller mikrobølgeovner). Det kan også forekomme interferens fra enheter som bruker en frekvens på 5 GHz, samme frekvens som andre Wi-Fi-enheter bruker.
Hastigheten til den trådløse nettverkstjenesten kan svekkes av det omgivende trådløse miljøet.
Hvis du ikke slår av hele det lokale hjemmenettverket, kan det forekomme nettverkstrafikk på noen enheter.
Tilkobling via tilgangspunkt krever en tilgangspunktenhet som støtter trådløs tilkobling, og funksjonen for trådløs tilkobling må være aktivert på enheten. Spør din tjenesteleverandør om ditt tilgangspunkt støtter trådløs tilkobling.
Kontroller SSID- og sikkerhetsinnstillingene for tilkobling via tilgangspunkt. Se den aktuelle dokumentasjonen for SSID- og sikkerhetsinnstillinger for tilgangspunktet.
Ugyldige innstillinger for nettverksenheter (kablet/trådløs linjedeler, hub) kan gjøre TV-en treg eller føre til at den ikke fungerer som den skal. Installer enhetene på riktig måte, og angi nettverksinnstillinger.
Leverandører av tilgangspunkter kan bruke forskjellige tilkoblingsmetoder.