3D képek megtekintése
A 3D technológia a képeket a binokuláris diszparitás elve alapján jeleníti meg, amely mélységet ad a képnek.

1. Játsszon le egy 3D fájlt vagy váltson egy 3D adást sugárzó csatornára.
2. Vegyen fel 3D szemüveget.
3. A gomb megnyomására a kép 3D módra vált.
4. 3D videó megtekintése közben a gomb megnyomásával állíthatja le a 3D videólejátszást.

A rendelkezésre álló 3D-típusok a bemeneti jeltől függően eltérőek lehetnek.
A 3D videó megtekintésével kapcsolatos figyelmeztetések
3D videók megtekintésekor ajánlott a képátló több mint kétszeresének megfelelő távolságot tartani.
Töltést igénylő folyadékkristályos szemüveggel nem lehetséges a 3D videó megfelelő megtekintése.
Amennyiben a TV által nem támogatott 3D műsorszórás kerül bevezetésre, a 3D adás megtekintéséhez új eszköz, például beltéri egység megvásárlása szükséges.
A 3D szemüveg használatával kapcsolatos figyelmeztetés
Ne használja a 3D szemüveget normál szemüveg, napszemüveg vagy védőszemüveg helyett. Sérülést okozhat.
Ne tárolja a 3D szemüveget nagyon magas vagy nagyon alacsony hőmérsékleten. Ellenkező esetben a szemüveg eldeformálódhat. Ne használjon eldeformálódott szemüveget.
Ne ejtse le a 3D szemüveget, és ügyeljen rá, hogy ne érintkezzen más tárgyakkal. A termék károsodásához vezethet.
A 3D szemüveg polarizált bevonatú lencséje könnyen megkarcolódik. A tisztításához puha és tiszta ruhát használjon. Figyelem: A ruhán található bármilyen idegen anyag megkarcolhatja a lencsét.
Ne karcolja meg a 3D szemüveg lencséjét éles tárggyal, és ne használjon vegyi anyagot a tisztításához. Ha a lencse megkarcolódott, előfordulhat, hogy a 3D kép nem látható vele megfelelően.