A hálózat beállítása - figyelmeztetés
Használjon szabványos LAN-kábelt (Cat5 vagy annál magasabb verziót, RJ45 csatlakozóval, 10 Base-T vagy 100 Base TX LAN-porttal).
A modem visszaállítása során hálózati problémák léphetnek fel. A probléma megoldásához kapcsolja ki a készüléket, húzza ki, majd csatlakoztassa újra, és kapcsolja vissza.
Az LG Electronics nem tartozik felelősséggel a hálózat hibáiért, illetve bármilyen, a hálózati kapcsolat okozta problémáért vagy meghibásodásért.
Internetszolgáltatótól függően előfordulhat, hogy a hálózati kapcsolat nem működik megfelelően.
A DSL-szolgáltatás használatához DSL-modem, a kábeles modemszolgáltatáshoz pedig kábeles modem szükséges. Lehetséges, hogy csak korlátozott számú hálózati kapcsolat áll rendelkezésre, a TV-készülék hálózati beállításai pedig, az internetszolgáltatóval kötött szerződéstől függően, esetleg nem érhetők el. (Ha vonalanként csak egy készülék engedélyezett, és a hálózatra már csatlakozik egy számítógép, további készülékek nem csatlakoztathatók.)
A 2,4 GHz-es frekvencián üzemelő készülékek (pl. vezeték nélküli telefonok, Bluetooth-os készülékek vagy mikrohullámú sütők) interferenciát okozhatnak a vezeték nélküli hálózatokban. Ezenkívül az 5 GHz-es frekvencián üzemelő készülékek is okozhatnak interferenciát (pl. más Wi-Fi-s eszközök).
A vezeték nélküli környezet hatására a vezeték nélküli hálózati szolgáltatás működése lassú lehet.
Ha nem kapcsolja le a teljes helyi hálózatot, egyes eszközök továbbra is bonyolíthatnak hálózati forgalmat.
Hozzáférési pont használata esetén a hozzáférési pontnak támogatnia kell a vezeték nélküli kapcsolatot, és a vezeték nélküli funkciónak be kell lennie kapcsolva a készüléken. Ha nem tudja, hogy hozzáférési pontja támogatja-e a vezeték nélküli hálózatokat, akkor forduljon szolgáltatójához.
Hozzáférési pont használata esetén ellenőrizze a hozzáférési pont SSID-azonosítóját és biztonsági beállításait. Az SSID-azonosítót és a biztonsági beállításokat illetően tekintse meg a megfelelő dokumentációkat.
A hálózati eszközök (vezetékes/vezeték nélküli vonalosztók, hubok) nem megfelelő hálózati beállításai lassú vagy nem megfelelő TV-működést okozhatnak. Telepítse az eszközöket az adott útmutatónak megfelelően, és állítsa be a hálózatot.
A csatlakoztatás módja hozzáférési pontonként eltérő lehet.