Ce este aplicaţia de recunoaştere a mişcărilor?
Puteţi controla televizorul pur şi simplu prin gesturi făcute în faţa camerei.
Puteţi utiliza funcţia de recunoaştere a mişcărilor pentru a opri televizorul, schimba canalul şi a controla volumul.
Recunoaşterea mişcărilor este doar o funcţie pentru vizualizare la televizor şi nu este suportată la utilizarea meniului inteligent, cum ar fi la conectarea dispozitivelor wireless, inclusiv aplicaţii TV sau porturi USB.
Imaginea ilustrată poate fi diferită de cea de pe televizorul dvs.

Activarea aplicaţiei de recunoaştere a mişcărilor (gesturi făcute cu degetele)

1. Pregătiţi camera Smart TV pentru utilizare. Dacă Smart TV nu este echipat cu o cameră, instalaţi o cameră LG pentru apeluri video. (Pentru informaţii suplimentare, consultaţi manualul de instalare Smart TV LG sau manualul de utilizare al camerei.)
2. Camera este activată la 20-30 secunde după pornirea televizorului.
3. Verificaţi dacă General Aplicaţia de recunoaştere a mişcărilor Aplicaţia de recunoaştere a mişcărilor este setată pe Pornit.
4. Priviţi la cameră şi ridicaţi mâna în dreptul feţei cu degetul arătător întins şi orientat în sus în timp ce vă uitaţi la televizor. Controlerul de recunoaştere a mişcărilor apare pe ecranul televizorului. (Puteţi verifica aria de recunoaştere a mişcărilor de către cameră în General Aplicaţia de recunoaştere a mişcărilor REGLAŢI UNGHIUL CAMEREI.)

5. Mişcaţi mâna spre stânga sau spre dreapta pentru a selecta o funcţie. Îndoiţi şi apoi îndreptaţi degetul arătător pentru a lansa funcţia.

În funcţie de model sau regiune, aceasta poate fi setată în meniul Comenzi vocale şi prin gesturi.
Este posibil ca mişcarea să nu poate fi detectată în următoarele cazuri:

- Când este prea întunecat sau prea luminos (luminozitatea ideală: 50 - 600 lucşi)
- Când mâna dvs. nu poate fi recunoscută din cauza unei lumini intense din spatele dvs.
- Când camera vă recunoaşte o mişcare neintenţionată ca o comandă sau dacă există o interferenţă cu o altă mişcare în timpul recunoaşterii mişcărilor
- Când vă aflaţi prea aproape sau prea departe faţă de cameră (1,5 m - 4,5 m)
- Când degetele dvs. nu pot fi detectate de cameră deoarece purtaţi mănuşi sau un bandaj.
- Când mâna dvs. se află înaintea feţei dvs. în timpul recunoaşterii mişcărilor.
- Când există un model complex în spatele mâinii dvs. sau dacă fundalul este similar cu mâinile.
- Când mişcarea de deschide a controlerului sau cea de selectare este prea lentă sau prea rapidă.
- Când există lumină solară directă.
- Când utilizaţi alte degete decât arătătorul.

Mişcarea nu va fi detectată în următoarele cazuri:

- Când General Aplicaţia de recunoaştere a mişcărilor Aplicaţia de recunoaştere a mişcărilor este setată pe Oprit
  : Comutaţi pe Pornit.
- Când pe ecranul televizorului este afişat un alt meniu
  : Închideţi meniul şi reluaţi mişcarea.
- (Modelele cu cameră integrată) când camera integrată este închisă
  : Deschideţi camera integrată pentru utilizare.

Cu pumnul strâns, duceţi articulaţia mijlocie a degetului arătător aproape de centrul buzelor. Acest lucru va executa comanda Sonor oprit.
Recunoaşterea mişcărilor este activată numai în modul de vizualizare şi intrare al televizorului.
Pentru dispozitivele conectate printr-un port USB sau o conexiune wireless, unele caracteristici nu pot fi acţionate prin intermediul aplicaţiei de recunoaştere a mişcărilor.
Dacă mai mulţi oameni încearcă să efectueze recunoaşterea mişcării în acelaşi timp, numai primul gest este recunoscut. Pentru a utiliza o altă mână pentru operarea controlerului, coborâţi mâna pentru a îndepărta controlerul de pe ecran, iar apoi ridicaţi cealaltă mână pentru recunoaşterea mişcărilor.
Aveţi grijă să nu mişcaţi mâna prea repede şi să nu faceţi o mişcare prea amplă. Aceasta ar putea cauza funcţionarea defectuoasă a camerei. Mutaţi încet mâna aproape de faţa dvs.
Dacă aplicaţia de recunoaştere a mişcărilor nu funcţionează corespunzător, coborâţi mâinile şi apoi ridicaţi-le din nou.
Dacă aveţi degetul arătător arcuit, este posibil să nu poată fi recunoscut de către cameră sau poate fi recunoscut ca deget îndoit, executând o funcţie.