Mi a Q Voice?
A Q Voice lehetővé teszi, hogy hangvezérléssel keressen csatornákat és tartalmakat, és hogy így vezérelje az LG Smart TV-t.

1. Nyomja meg a Magic Remote – mozgásérzékelős távirányító gombját.
2. Amikor a képernyő bal alsó sarkában megjelenik a hangfelismerési információs ablak (lásd alább), mondja be a kívánt parancsot.

- A Hangvezérlés funkció által támogatott funkciók megtekintéséhez nyomja meg a Tárcsa (OK) gombot, amikor a hangfelismerési információs ablak látható a képernyőn.

Az ábra némileg eltérhet az Ön készülékétől.
Hogyan használjam a Q Voice funkciót?
Ahhoz, hogy az összes Q Voice funkciót használni tudja, meg kell adni a különböző beállításokat (pl. hálózat, műsor, régió és idő).
A Q Voice használatához be kell állítani a Hangfelismerés nyelve elemet.
A Hangfelismerés nyelve opció a következő helyen változtatható meg: Általános Nyelv Hangfelismerés nyelve.
Egyes országokban a Q Voice a régió vagy a műsorok beállítása nélkül is használható.
A Q Voice hangfelismerésének sebessége a beszéd jellemzőitől (hang, kiejtés, intonáció, sebesség) és a környezettől (zaj, TV hangereje) függően különböző lehet.
A hangfelismerés pontosságának fokozása érdekében körülbelül 10 cm-ről, tisztán és hangosan beszéljen a Magic Remote mozgásérzékelős távirányító mikrofonjába.
Ha a Q Voice nem ismeri fel megfelelően a parancsot, akkor előfordulhat, hogy félreértelmezi azt.
Miután csatlakoztatta a beltéri egységet az LG Smart TV-hez, és a Magic Remote – mozgásérzékelős távirányító Q Voice funkciója felismerte a bemondott hangparancsot, célszerű a beltéri egység felé irányítani a Magic Remote – mozgásérzékelős távirányítót.
Milyen parancsokat ért meg a Q Voice?
A Q Voice funkción keresztül számos TV-funkció elérhető.

Keresés és ajánlás | Csatornák és tartalmak keresése és ajánlása.
Csatornák | Csatornaváltás vagy a műsorinformációk megjelenítése.
Time Machine | A Time Machine felvételi funkciójának engedélyezése.
Információ és internet | Az időjárás-jelentés megtekintése és böngészés az interneten..

Az elérhető funkciók az országtól függenek.
A támogatott parancsokkal kapcsolatos példákért tekintse meg a Hangvezérlés funkció leírását.