Tīkla iestatīšana - brīdinājums
Izmantojiet standarta LAN kabeli (Cat5 vai augstākas kategorijas ar RJ45 savienotāju, 10 Base-T vai 100 Base TX LAN portu).
Veicot modema atiestatīšanu, var rasties tīkla savienojuma problēmas. Lai atrisinātu šo problēmu, atslēdziet strāvas padevi, atvienojiet ierīci un atkal to pievienojiet, un pēc tam ieslēdziet strāvas padevi.
LG Electronics nav atbildīgs par jebkādām ar tīkla savienojumu saistītām problēmām vai jebkādām kļūmēm, darbības traucējumiem un kļūdām, ko radījis tīkla savienojums.
Tīkla savienojuma traucējumi iespējami interneta pakalpojumu sniedzēja dēļ.
Lai nodrošinātu DSL pakalpojumu, ir vajadzīgs DSL modems. Lai nodrošinātu kabeļa pakalpojumu, ir vajadzīgs kabeļa modems. Atkarībā no līguma ar interneta pakalpojumu sniedzēju (ISP), iespējams, ir pieejams tikai ierobežots tīkla savienojumu skaits, un televīzijas tīkla iestatīšana var nebūt pieejama. (Ja uz vienas līnijas ir atļauta tikai viena ierīce un ja dators jau ir pievienots, citas ierīces nevar izmantot.)
Bezvadu tīklu darbību var ietekmēt citas ierīces, kas darbojas 2,4 GHz frekvencē (bezvadu tālruņi, Bluetooth ierīces vai mikroviļņu krāsnis). Traucējumus var radīt arī ierīces, kas darbojas 5 GHz frekvencē (ko izmanto citas Wi-Fi ierīces).
Apkārtējā bezvadu vide var radīt lēnāku bezvadu tīkla darbību.
Ja netiek izslēgts viss lokālais mājas tīkls, dažās ierīcēs var rasties tīkla datplūsma.
Izveidojot piekļuves punkta savienojumu, ir nepieciešama piekļuves punkta ierīce, kas atbalsta bezvadu savienojumu, turklāt ierīcē ir jābūt iespējotai bezvadu savienojuma funkcijai. Sazinieties ar pakalpojumu sniedzēju saistībā ar bezvadu savienojuma pieejamību jūsu piekļuves punktā.
Izveidojot piekļuves punkta savienojumu, pārbaudiet SSID un piekļuves punkta drošības iestatījumus. Skatiet attiecīgo SSID un piekļuves punkta drošības iestatījumu dokumentāciju.
Nederīgi tīkla ierīču iestatījumi (vadu/ bezvadu līnijas kopīgotājs, centrmezgls) var izraisīt lēnu vai nepareizu televizora darbību. Uzstādiet ierīces saskaņā ar attiecīgo rokasgrāmatu un veiciet tīkla iestatīšanu.
Savienojuma metode var atšķirties atkarībā no piekļuves punkta ražotāja.