Koble til USB
Koble en USB-lagringsenhet (ekstern harddisk, USB-minnepinne) til USB-porten på TV-en for å se innholdet fra USB-enheten på TV-en.
Tips for bruk av USB-enheter
En USB-enhet som har et innebygd program for automatisk gjenkjenning eller bruker sin egen driver, vil kanskje ikke bli gjenkjent.
Noen USB-lagringsenheter støttes kanskje ikke eller fungerer kanskje ikke som de skal.
Hvis du bruker en USB-skjøtekabel, er det ikke sikkert at USB-enheten blir gjenkjent, eller at den fungerer som den skal.
Bruk bare USB-enheter som er formatert med FAT32- eller NTFS-filsystemet i Windows-operativsystemet.
Du bør bruke en ekstern USB-harddisk med en spenning på maksimalt 5 V og maksimalt 500 mA.
Vi anbefaler at du bruker en USB-hub eller -harddisk med strømforsyning. (Hvis strømforsyningen er utilstrekkelig, kan det hende at USB-lagringsenheten ikke blir gjenkjent.)
Vi anbefaler at du bruker en USB-minnepinne på maksimalt 32 GB, eller en USB-harddisk på maksimalt 2 TB.
Hvis en ekstern USB-harddisk med strømsparingsfunksjon ikke fungerer, kan du prøve å slå harddisken av og deretter på igjen. Se brukerhåndboken for USB-harddisken hvis du vil ha mer informasjon.
Data på en USB-enhet kan skades. Du bør derfor sikkerhetskopiere alle viktige filer. Brukerne er selv ansvarlige for databehandling, ikke produsenten.
Velg den tilkoblede USB-enheten fra Inngangsport, og velg knappen Støt ut for å koble fra USB-lagringsenheten.
Hvis du kobler fra USB-enheten uten å velge Støt ut, kan en feil oppstå på TV-en eller lagringsenheten.
Du kan åpne Inngangsport ved å velge Alle innganger.