Čo je to Q Voice?
Funkcia Q Voice vám umožňuje vyhľadávať programy a obsah a ovládať televízor LG Smart TV pomocou hlasu.

1. Stlačte tlačidlo na diaľkovom ovládaní Magic.
2. Keď sa v ľavom dolnom rohu obrazovky televízora zobrazí okno s informáciou o funkcii rozpoznávania hlasu, ako na obrázku nižšie, vyslovte príkaz.

- Ak si chcete pozrieť Sprievodcu ovládaním hlasom, v ktorom nájdete podporované funkcie, stlačte tlačidlo tlačidlo kolieska (OK), keď je na obrazovke zobrazené okno s informáciou o funkcii rozpoznávania hlasu.

Nákres sa môže líšiť od vášho televízora.
Ako používať funkciu Q Voice?
Ak chcete používať všetky funkcie Q Voice, je potrebné nastaviť možnosti ako sieť, program, región a čas.
Pre používanie funkcie Q Voice musíte Jazyk rozpoznávania hlasu nastaviť na jazyk vybranej krajiny.
Jazyk rozpoznávania hlasu môžete zmeniť v ponuke Všeobecné Jazyk Jazyk rozpoznávania hlasu.
V závislosti od krajiny je možné používať funkciu Q Voice bez nastavenia regiónov alebo programov.
Úspešnosť rozpoznania hlasu funkcie Q Voice sa môže líšiť v závislosti od charakteristík hlasu používateľa (hlasitosť, výslovnosť, intonácia a rýchlosť) a prostredia (okolitý hluk a hlasitosť televízora).
Aby ste zvýšili presnosť rozpoznávania hlasu, hovorte jasne a nahlas, asi 10 cm od mikrofónu diaľkového ovládača Magic.
Ak sa váš hlas nerozpoznáva správne, funkcia Q Voice môže plniť pokyny, ktoré sa nezhodujú s vaším zámerom.
Ak používate funkciu Q Voice diaľkového ovládača Magic po pripojení set-top boxu k televízoru LG Smart TV, odporúčame po rozpoznaní hlasového príkazu namieriť diaľkový ovládač Magic na set-top box.
Akým funkciám Q Voice rozumie?
Pomocou funkcie Q Voice môžete na televízore získavať prístup k rôznym funkciám.

Vyhľadávanie a odporúčania | Vyhľadáva a odporúča vysielané programy a obsah.
Kanály | Prepínanie televíznych kanálov alebo zobrazenie informácií o programe.
Time Machine | Spustenie funkcie nahrávania Time Machine.
Informácie a internet | Vyhľadávanie predpovede počasia a prehliadanie internetu.

Dostupné funkcie sa môžu líšiť v závislosti od krajiny.
Príklady podporovaných príkazov nájdete v Sprievodcovi ovládaním hlasom.