Αυτόματη ρύθμιση προγράμματος
Γρήγ. ρυθμ.Κανάλια Συντονισμός καναλιών Αυτόματος συντονισμός
Συντονίζει αυτόματα τα προγράμματα.

1. Επιλέξτε τη χώρα όπου χρησιμοποιείται η τηλεόραση. Οι ρυθμίσεις προγράμματος αλλάζουν ανάλογα με τη χώρα που επιλέγετε.
2. Ξεκινήστε τον Αυτόματο συντονισμό.
3. Επιλέξτε την πηγή εισόδου.
4. Ρυθμίστε τον αυτόματο συντονισμό ακολουθώντας τις οδηγίες που εμφανίζονται στην οθόνη.

Αν η πηγή εισόδου δεν έχει συνδεθεί σωστά, η εγγραφή προγράμματος ενδέχεται να μην λειτουργεί.
Η επιλογή Αυτόματος συντονισμός εντοπίζει μόνο τα προγράμματα που μεταδίδονται τη συγκεκριμένη στιγμή.
Εάν είναι ενεργοποιημένη η επιλογή Ασφάλεια, θα εμφανιστεί ένα αναδυόμενο παράθυρο που ζητά έναν κωδικό πρόσβασης.
Ορισμός ρύθμισης καλωδιακής
Όταν γίνεται αναζήτηση προγραμμάτων με την επιλογή ΠΛΗΡΗΣ, ο αυτόματος συντονισμός μπορεί να διαρκέσει πολλή ώρα.
Οι παρακάτω τιμές είναι απαραίτητες για τη γρήγορη και σωστή αναζήτηση όλων των διαθέσιμων προγραμμάτων. Οι τιμές που χρησιμοποιούνται συνήθως παρέχονται ως "προεπιλογή".
Τα στοιχεία με δυνατότητα διαμόρφωσης διαφέρουν ανάλογα με τον Τύπος.

Συχνότητα | Εισαγάγετε μια συχνότητα που καθορίζεται από το χρήστη.
Ρυθμός μετάδοσης συμβόλων | Η ταχύτητα με την οποία μια συσκευή, όπως το μόντεμ, στέλνει σύμβολα σε ένα πρόγραμμα.
Διαμόρφωση | Φόρτωση σημάτων ήχου ή εικόνας σε φορέα.
Αναγνωριστικό δικτύου | Μοναδικό αναγνωριστικό που εκχωρείται σε κάθε χρήστη.
Συχνότητα έναρξης | Εισαγάγετε ένα εύρος συχνοτήτων έναρξης που καθορίζεται από το χρήστη.
Συχνότητα λήξης | Εισαγάγετε ένα εύρος συχνοτήτων λήξης που καθορίζεται από το χρήστη.

Ορισμός δορυφορικής ρύθμισης
[Αν η λειτουργία προγράμματος έχει οριστεί σε Δορυφορική]
Μπορείτε να προσθέσετε/διαγράψετε/ρυθμίσετε το δορυφόρο που θέλετε.

Δορυφορική | Επιλέξτε τη δορυφορική λειτουργία που θέλετε.
Συχνότητα LNB | [Ανάλογα με τη χώρα] Επιλέξτε μία από τις ακόλουθες τιμές: 9750/10600, 9750/10750, 9750, 10600,10750, 5150, MDU1, MDU2, MDU3, MDU4, MDU5. Αν επιλέξετε 9750/10600, 9750/10750 (MHz), η ρύθμιση Tone 22KHz απενεργοποιείται. Αν δεν μπορείτε να βρείτε την τιμή της συχνότητας LNB από τη λίστα, επιλέξτε Χρήστης και εισαγάγετε τη συχνότητα με μη αυτόματο τρόπο.
Αναμεταδότης | Επιλέξτε τον αναμεταδότη που θέλετε να συντονίσετε.
Tone 22 KHz | Κατά τη χρήση της επιλογής Tone 22 KHz, επιλέξτε 22 KHz ή 0 Hz. Όταν χρησιμοποιείτε την επιλογή Tone 22 KHz, οι επιλογές Unicable και Τύπος μοτέρ απενεργοποιούνται.
Ισχύς LNB | Για να ενεργοποιήσετε την τροφοδοσία της λειτουργίας LNB, επιλέξτε Ενεργοποίηση. Αν επιλέξετε Απενεργοποίηση, η επιλογή Τύπος μοτέρ απενεργοποιείται.
DiSEqC | Κατά τη χρήση της επιλογής DiSEqC, επιλέξτε ένα από τα στοιχεία A-D/ToneA-B. Αν επιλέξετε DiSEqC, οι επιλογές Unicable και Τύπος μοτέρ απενεργοποιούνται.
Unicable | Επιλέξτε Ενεργοποίηση, για να χρησιμοποιήσετε και να ορίσετε την επιλογή Unicable στο μενού Unicable Setting. Όταν η επιλογή Unicable είναι ενεργοποιημένη, οι επιλογές Tone 22 KHz, DiSEqC και Τύπος μοτέρ απενεργοποιούνται.
Τύπος μοτέρ | Επιλέξτε Τύπος μοτέρ για να χρησιμοποιήσετε και να ορίσετε το Motor στο μενού Motor Setting. Όταν η επιλογή Motor είναι ενεργοποιημένη, οι επιλογές Tone 22 KHz, DiSEqC και Unicable απενεργοποιούνται.

Αν ορίσετε τη δορυφορική λειτουργία στην τιμή Άλλα, πρέπει να προσθέσετε έναν αναμεταδότη μέσω της επιλογής Επεξεργασία αναμεταδότη.
Αν ορίσετε τις επιλογές Tone 22 KHz και DiSEqc, πρέπει να τις συνδέσετε στην ίδια θέση που εμφανίζονται στην οθόνη OSD.
Αν διαγράψετε έναν δορυφόρο, θα διαγραφούν όλα τα προγράμματα που είναι αποθηκευμένα σε αυτόν.
Ορισμός ρύθμισης μοτέρ

- DiSEqC 1.2: Ελέγξτε το μοτέρ για να αλλάξετε τη θέση του δορυφορικού πιάτου.

Κατεύθυνση οδήγησης | Επιλέξτε την κατεύθυνση προς την οποία θέλετε να κατευθυνθεί το μοτέρ.
Λειτουργία οδήγησης | Είναι διαθέσιμες δύο λειτουργίες: Βήμα και Συνεχής. Βήμα: Το μοτέρ μετακινείται ανάλογα με την τιμή που εισαγάγετε (1 έως 128). Συνεχής: Το μοτέρ μετακινείται συνεχώς, μέχρι να πατήσετε Διακοπή.
Ελέγξτε τον αναμεταδότη | Επιλέξτε τον αναμεταδότη δοκιμής που θέλετε να συντονίσετε.
Ρύθμιση ορίου | Ρυθμίστε την κίνηση του μοτέρ προς ανατολικά ή δυτικά, για να περιοριστεί η κίνηση μόνο προς την καθορισμένη κατεύθυνση. Ενεργοποίηση: Μπορείτε να περιορίσετε την κίνηση προς την τρέχουσα κατεύθυνση, επιλέγοντας Δυτικά/Ανατολικά. Απενεργοποίηση: Μπορείτε να ακυρώσετε το όριο που έχετε ορίσει.
ΜΕΤΑΒΑΣΗ ΣΤΟ 0 | Μπορείτε να μετακινήσετε το μοτέρ στη "μηδενική" θέση.

- USALS: Ορίστε τη θέση όπου βρίσκεστε (Γεωγραφικό μήκος/πλάτος).