Što je funkcija Q Voice?
Q Voice omogućuje pretraživanje programa i sadržaja te upravljanje LG Smart TV uređajem pomoću glasa.

1. Pritisnite gumb na Magic daljinskom upravljaču.
2. Izgovorite željenu naredbu kada se u donjem lijevom kutu zaslona televizora otvori prozor s informacijama o prepoznavanju glasa kao što je prikazano u nastavku.

- Za prikaz vodiča glasa i podržanih značajki pritisnite Kotačić (OK) dok se prikazuje prozor s informacijama o prepoznavanju glasa.

Prikazana slika može se razlikovati od one na vašem televizoru.
Kako koristiti Q Voice?
Kako biste mogli koristiti sve funkcije Q Voice, morate postaviti opcije poput mreže, regije i vremena.
Za korištenje funkcije Q Voice morate podesiti jezik za prepoznavanje glasa.
Jezik prepoznavanja glasa može se promijeniti u opciji Općenito Jezik Jezik prepoznavanja glasa.
Ovisno o državi, funkcija Q Voice može se koristiti bez postavljanja regija ili programa.
Brzina prepoznavanja glasa u funkciji Q Voice može se razlikovati ovisno o karakteristikama korisnika (glas, izgovor, intonacija i brzina) i okruženja (buka i jačina zvuka televizora).
Kako biste poboljšali točnost prepoznavanja glasa, govorite jasno i glasno na udaljenosti od približno 10 cm od mikrofona Magic daljinskog upravljača.
U slučaju da se vaš glas ne prepozna ispravno, funkcija Q Voice mogla bi raditi bez obzira na vaše naredbe.
Prilikom korištenja funkcije Q Voice putem Magic daljinskog upravljača nakon povezivanja upravljačke kutije i LG Smart TV uređaja, preporučuje se da Magic daljinski upravljač usmjerite prema upravljačkoj kutiji nakon prepoznavanja glasovne naredbe.
Koje značajke funkcija Q Voice može prepoznati?
Pomoću funkcije Q Voice možete pristupiti raznim značajkama televizora.

Pretraživanje i preporuke | Pretraživanje i preporučivanje emitiranih programa i sadržaja.
Programi | Prebacivanje između televizijskih programa ili prikaz informacija o programima.
Time Machine | Omogućivanje snimanja pomoću funkcije Time Machine.
Informacije i Internet | Traži vremensku prognozu i omogućuje pretraživanje Interneta.

Dostupne funkcije mogu se razlikovati ovisno o državi.
Primjere podržanih naredbi potražite u vodiču glasa.