Ρύθμιση του μεγέθους της οθόνης
Εικόνα Λόγος διαστάσεων

16:9 | Εμφανίζει την εικόνα σε λόγο διαστάσεων 16:9.
Απλή σάρωση | Εμφανίζει την εικόνα στο αρχικό μέγεθος, χωρίς αποκοπή των άκρων. Μπορείτε να επιλέξετε Απλή σάρωση για DTV/HDMI/Component (720 p ή υψηλότερα).
Πλήρης | Όταν η τηλεόραση λαμβάνει το σήμα ευρείας οθόνης, σάς επιτρέπει να προσαρμόσετε την εικόνα οριζόντια ή κάθετα, σε γραμμική αναλογία, ώστε να καλύπτει ολόκληρη την οθόνη. Σε πλήρη οθόνη υποστηρίζονται οι λόγοι διαστάσεων βίντεο 4:3 και 14:9, μέσω της εισόδου DTV, χωρίς παραμόρφωση του βίντεο.
Ρύθμιση βάσει προγραμμάτων / Αρχική | Αλλάζει το λόγο διαστάσεων από 4:3 ή 16:9 ανάλογα με το σήμα εικόνας εισόδου.
4:3 | Εμφανίζει την εικόνα σε λόγο διαστάσεων 4:3.
14:9 | Μπορείτε να δείτε εικόνες ή τηλεοπτικά προγράμματα σε αναλογία 14:9. Η οθόνη με λόγο διαστάσεων 14:9 προβάλλεται με τον ίδιο τρόπο όπως και η 4:3, αλλά έχει μετακινηθεί προς τα επάνω ή προς τα κάτω.
Ζουμ | Μεγεθύνει την εικόνα για να ταιριάζει στο πλάτος της οθόνης. Ίσως να μην εμφανίζονται το επάνω και το κάτω μέρος της οθόνης του βίντεο.
Ζουμ2 | [Μόνο για το πρότυπο SBTVD.] Αλλάζει το μέγεθος της εικόνας, ώστε να ταιριάζει στο πλάτος της οθόνης. Το ύψος της εικόνας δεν αλλάζει.
Κινηματογραφικό ζουμ | Αλλάζει το μέγεθος της εικόνας με λόγο σινεμασκόπ 2.35:1, χωρίς να παραμορφώνει την εικόνα.

Τα στοιχεία με δυνατότητα διαμόρφωσης διαφέρουν ανάλογα με το μοντέλο ή τη χώρα.
Η προβολή περιεχομένου από εξωτερική συσκευή ή για παρατεταμένο χρονικό διάστημα, ενώ υπάρχει σταθερό κείμενο στην οθόνη, όπως το όνομα του προγράμματος, ή με χρήση λόγου διαστάσεων 4:3 μπορεί να έχει ως αποτέλεσμα την αποτύπωση ειδώλου.
Ανάλογα με το σήμα εισόδου, τα διαθέσιμα μεγέθη οθόνης μπορεί να διαφέρουν.
Στη λειτουργία HDMI-PC, μπορείτε να επιλέξετε μόνο τους λόγους διαστάσεων 4:3 και 16:9.
[Για μοντέλα που υποστηρίζουν 2160p] Κατά τη λήψη ενός σήματος 2160p ή εάν η ανάλυση του υπολογιστή σας έχει οριστεί σε 3840 x 2160, η επιλογή Λόγος διαστάσεων ορίζεται σταθερά σε Απλή σάρωση.