﻿
Utilizarea diferitelor funcţii de înregistrare
Cu LG Smart TV puteţi utiliza o varietate de funcţii de înregistrare.
Utilizarea înregistrării rapide

1. Pentru a înregistra ceea ce tocmai vizionaţi, apăsaţi pe butonul Disc (OK) de pe telecomanda Magic şi apoi pe butonul Înregistrare din bara de progres care apare.
2. Butonul Înregistrare se schimbă în Oprire înregistrare cât timp înregistrarea este în curs.

Din cauza tehnologiei utilizate, de protecţie a conţinutului, clipul video înregistrat nu poate fi redat pe PC-uri sau pe alte modele de televizoare. De asemenea, clipul video nu poate fi redat dacă circuitul video al televizorului este înlocuit.
Puteţi seta durata înregistrării înainte de începutul acesteia iar în timpul înregistrării puteţi schimba durata selectând butonul Înregistrare.
Durata de înregistrare poate varia în funcţie de capacitatea dispozitivului de stocare USB.
Dacă sunt conectate mai multe dispozitive de stocare USB, este automat selectat ultimul dispozitiv de stocare pe care s-a efectuat înregistrarea rapidă.
[Această caracteristică este disponibilă numai în anumite ţări.]
Dacă nu este conectat niciun dispozitiv USB, înregistrarea este salvată în memoria internă. Conectaţi un dispozitiv USB pentru a salva mai multe înregistrări.
În timp ce înregistraţi, apăsaţi pe butonul Disc (OK) pentru a afişa informaţii despre înregistrare.
Funcţionarea butonului Disc (OK) poate diferi, în funcţie de ţară.
Nu scoateţi cablul USB în timp ce înregistraţi.
Dacă forţaţi oprirea televizorului în timpul înregistrării, este posibil să nu fie salvat conţinutul înregistrat. În mod ideal, ar trebui să opriţi înregistrarea şi să verificaţi dacă programul a fost înregistrat, înainte de a închide televizorul.
Pentru a opri înregistrarea, faceţi clic pe butonul Oprire înregistrare din bara de progres sau de pe telecomanda ecran pentru a selecta Oprire înregistrare.
Un mesaj de notificare va apărea dacă informaţiile despre program indică faptul că serialul poate fi înregistrat. Selectaţi această opţiune dacă doriţi să înregistraţi serialul.
Programarea înregistrărilor
Această funcţie este utilizată pentru a seta ora şi data de înregistrare a unui program specific. Apăsaţi pe şi apoi faceţi clic pe din partea dreaptă jos a ecranului. Puteţi programa o înregistrare prin selectarea Ghid TV sau aplicaţia Time Machine.

Programare după program | Programarea manuală
[Se aplică transmisiei digitale.] Puteţi selecta o emisiune pe care să o programaţi pentru vizualizare sau înregistrare. | Puteţi selecta data, ora şi programul pentru a viziona sau înregistra emisiuni.

Când utilizaţi aplicaţia Time Machine pentru a programa înregistrările este disponibilă numai opţiunea Programare manuală. Selectaţi aplicaţia Ghid TV pentru a verifica informaţiile despre program şi a programa o înregistrare.
Lungimea înregistrării programate trebuie să fie de minim 2 minute.
Înregistrarea unui serial
[Această caracteristică este disponibilă numai pentru anumite modele şi ţări.]
Funcţia de înregistrare a serialelor poate fi utilizată atunci când există informaţii aplicabile despre serial în fereastra de afişare a informaţiilor despre programe. Funcţia de înregistrare a serialelor este utilizată pentru a înregistra automat fiecare episod al serialului ales.
Dacă informaţiile despre program spun că acesta este parte a unui serial, puteţi seta Serial înregistrat Televizor cu opţiunea Înregistrare rapidă din Ghid TV în timp ce vă uitaţi la televizor sau în timp ce Înregistrarea programată este în curs.
Pentru a reda seriale înregistrate selectaţi Time Machine Serial înregistrat. Apoi puteţi viziona serialele înregistrate.
Verificaţi-vă regiunea şi starea reţelei pentru utilizarea acestor funcţii.
Utilizarea funcţiei Watch & Record
[Această caracteristică este disponibilă numai pentru anumite modele.]
Această caracteristică vă permite să înregistraţi un program în timp ce vizionaţi un altul.
[Se aplică transmisiei digitale.]
Această caracteristică poate fi utilizată chiar şi atunci când vizionaţi conţinutul de pe un dispozitiv extern sau în timp ce utilizaţi o funcţie inteligentă.
Nu puteţi viziona şi înregistra simultan programe analogice. Veţi fi comutat automat pe transmisia digitală dacă schimbaţi programul în timp ce înregistraţi un program analogic.
Ce trebuie să reţineţi în timp ce înregistraţi:
Unele funcţii pot să nu fie disponibile în timp ce înregistrarea este în curs.
Opţiunile pot diferi în funcţie de model.
Programele conectate la ieşirile Component şi HDMI nu sunt recunoscute când înregistraţi via Intrare.
Conţinutul înregistrat pe un HDD extern prin televizor poate să nu fie redat pe PC din motive de siguranţă.
Unităţile flash USB nu pot fi utilizate.
Dacă un dispozitiv USB este defect, este posibil ca funcţia Time Machine să nu lucreze normal.
Dispozitivul USB poate să nu funcţioneze sau să o facă incorect dacă se utilizează un hub USB sau un cablu prelungitor.
Dat fiind faptul că dispozitivul de stocare poate fi utilizat pentru alte scopuri decât Time Machine, înregistrarea poate fi oprită dacă spaţiul de stocare disponibil nu este suficient. Se recomandă să utilizaţi un dispozitiv de stocare cu spaţiu suficient.