Šta je funkcija Meni uživo?
Pritisnite dugme točkić (OK) u toku gledanja televizije. Možete izabrati Meni uživo tako što ćete pametni daljinski upravljač pomeriti ka desnoj ivici ekrana televizora.

Preporučeno | Pomoću ove funkcije možete videti detalje o programu koji se trenutno emituje, kao i preporuke na osnovu popularnosti ili sadržaja koje ste ranije gledali. Proverite mrežnu vezu pre korišćenja funkcije.
Kanali | Prikazivanje sadržaja koji se trenutno reprodukuju na drugim kanalima. Informacije o programu koje se prikazuju na listi kanala potiču od dobavljača sadržaja. Ako dobavljač promeni program bez obaveštenja, stvarni programi koji se emituju mogu se razlikovati od informacija o programu. Pošto informacije o programu koje se prikazuju na listi kanala obuhvataju podatke iz spoljnog elektronskog vodiča za programe, stvarni TV programi mogu se razlikovati od ovih informacija. Ako uredite kanale na digitalnom risiveru, informacije o TV programima sa digitalnog risivera i televizora mogu se razlikovati.
Pretraga | Možete pretraživati LG Store u potrazi za sadržajima iz sledećih kategorija: „Live TV“, „TV emisije“, „Filmovi“, „3D slike“ „Aplikacije i igrice“ itd. Proverite mrežnu vezu pre korišćenja funkcije.
Snimljeno | Možete pogledati listu snimljenih sadržaja i reprodukovati ih. Sadržaj koji je snimljen pomoću funkcije Time Machine automatski se sinhronizuje i prikazuje.

Opcije se mogu razlikovati u zavisnosti od modela ili zemlje.