Što je dijeljenje sadržaja?
Dijeljenje sadržaja omogućuje uživanje u videozapisima, glazbenim datotekama i fotografijama spremljenim na računalu ili pametnom telefonu koji su povezani u istoj mreži.
Povezivanje pametnog telefona s televizorom

1. Provjerite je li Wi-Fi omogućen na mobilnom uređaju.
   Televizor i pametni telefon trebaju se povezati u istu bežičnu mrežu.
2. Instalirajte i pokrenite aplikaciju koja omogućuje dijeljenje datoteka na mobilnom uređaju.
3. Odaberite dijeljenje na mobilnom uređaju.
4. Odaberite vrstu sadržaja (videozapisi/glazba/fotografije) za reprodukciju.
5. Odaberite videodatoteku, glazbenu datoteku ili fotografiju koju želite reproducirati na televizoru.
6. Pritisnite ikonu Dodaj kako biste otvorili opciju POPIS ZA REPRODUKCIJU.
7. Odaberite Naziv TV-a na uređaju na kojem želite reproducirati sadržaj. (Naziv TV-a možete provjeriti pod Mreža Naziv TV-a.)
8. Pritisnite Reproduciraj ( ) kako biste gledali odabranu datoteku na televizoru.

Reprodukcija sadržaja pomoću softvera za dijeljenje na računalu
Ako je na računalu instaliran operacijski sustav Windows 7 ili Windows 8, na televizoru možete reproducirati glazbu, videozapise ili fotografije bez instalacije dodatnog programa.

1. Konfigurirajte televizor i računalo na istoj mreži. Konfigurirajte i mrežu na računalu s instaliranim operacijskim sustavom Windows 7 ili Windows 8.
2. Desnom tipkom miša pritisnite željenu glazbenu datoteku, videozapis ili fotografiju, a zatim u sustavu Windows 7 ili Windows 8 odaberite model pomoću funkcije Reproduciraj u kako biste reproducirali odabrano.
   Informacije o reprodukciji na ostalim uređajima kao što su mobilni telefoni potražite u relevantnom korisničkom priručniku.
3. Čak i ako je povezano više televizora ili uređaja, odabrana se datoteka reproducira samo na jednom uređaju. Brzina reprodukcije može se razlikovati ovisno o mrežnoj vezi.

Korištenje softvera za SmartShare PC za reprodukciju sadržaja spremljenog na računalu ili pametnom telefonu
Za povezivanje glazbe/videozapisa/fotografija spremljenih na računalu s kućnom mrežom i njihovu reprodukciju na televizoru koristite softver za SmartShare PC ili pametni telefon.

1. Konfigurirajte televizor i uređaj (npr. pametni telefon) instaliran uz SmartShare u istoj mreži. Usluga SmartShare dostupna je samo ako su televizor i svi uređaji povezani na isti usmjerivač.
2. Ako koristite računalo, preuzmite softver za SmartShare PC s web-mjesta i instalirajte ga. Prije instalacije zatvorite sve pokrenute programe na računalu, kao što su vatrozid ili antivirusni softver.
3. Poslužitelj mora biti pokrenut kako biste mogli gledati zajedničku datoteku na televizoru.

Informacije na web-mjestu potražite pritiskom na gumb te odabirom u donjem desnom kutu početnog zaslona. Informacije potražite pod Priključak uređaja PC DIJELJENJE SADRŽAJA.
Informacije o korištenju softvera za SmartShare PC potražite u odjeljku pomoći za softver.
Problemi s dijeljenjem sadržaja
Provjerite mrežne postavke ako opcija dijeljenja sadržaja ne funkcionira ispravno.
Za gledanje videozapisa razlučivosti 1080p putem funkcije Dijeljenje sadržaja potreban je usmjerivač koji koristi frekvenciju od 5 GHz. Ako se koristi usmjerivač frekvencije 2,4 GHz, videozapis se možda neće ispravno reproducirati.
Možda neće ispravno funkcionirati na bežičnoj mreži. Preporučuje se da se povežete sa žičanom mrežom.
Prilikom reprodukcije videozapisa nisu podržane značajke Višestruki zvuk i Skriveni titlovi.
Ako je s jednim uređajem povezano više televizora, sadržaj se možda neće ispravno reproducirati ovisno o performansama poslužitelja.
Titlovi su podržani samo na nekim povezanim uređajima.
Ovisno o mrežnom okruženju, možda neće ispravno funkcionirati.
Funkcija Dijeljenje sadržaja možda ne podržava usmjerivač koji ne podržava prosljeđivanje podataka na više odredišta. Dodatne informacije potražite u korisničkom priručniku koji je isporučen s usmjerivačem ili se obratite proizvođaču.
Čak i za format datoteke koju podržava televizor, podržani format datoteke može se razlikovati ovisno o okruženju povezanog uređaja.
Ako u mapi ima previše mapa ili datoteka, možda neće raditi ispravno.
Informacije o datoteci uvezenoj iz povezanog uređaja možda se neće ispravno prikazivati.
Za čitanje titlova preporučuje se softver za SmartShare PC.
Ako datoteku titlova dodajete kasnije, onemogućite zajedničku mapu, a zatim je ponovno omogućite.
DRM datoteke u povezanom uređaju neće se reproducirati.
ULTRA HD videozapisi (3840 x 2160) nisu podržani.