Mi a Mozgásfelismerés?
A tévét a kamera által érzékelhető gesztusokkal is vezérelheti.
A Mozgásfelismerés funkció segítségével lekapcsolhatja a tévét, csatornát válthat és szabályozhatja a hangerőt.
A mozgásfelismerés funkció csak TV-nézésre szolgáló funkció, és a rendszer nem támogatja a funkciót az intelligens menü használatakor, például vezeték nélküli eszközök csatlakoztatásakor (ideértve a TV alkalmazásokat és az USB-csatlakozókat is).
Az ábra némileg eltérhet az Ön készülékétől.

A Mozgásfelismerés (kézmozdulatok) aktiválása

1. Készítse elő használatra a Smart TV kamerát. Ha az Ön Smart TV készüléke nem rendelkezik kamerával, akkor telepítsen hozzá LG márkájú, videohívásra szolgáló kamerát. (További információkat az LG Smart TV telepítési kézikönyvében vagy a kamera használati útmutatójában talál.)
2. A kamera a tévé bekapcsolását követő 20-30 másodpercen belül aktiválódik.
3. Ellenőrizze, hogy az Általános Mozgásfelismerés Mozgásfelismerés opció beállítása Be legyen.
4. Tévénézés közben nézzen a kamerába, emelje fel a kezét az arca mellé, és nyújtsa ki mutatóujját úgy, hogy az felfelé álljon. A tévé képernyőjén megjelenik a mozgásfelismerés-vezérlő. (A kamera mozgásfelismerési tartományát a következő helyen ellenőrizheti: Általános Mozgásfelismerés KAMERA LÁTÓSZÖGÉNEK BEÁLLÍTÁSA.)

5. Funkció kiválasztásához mozgassa kezét jobbra/balra. Funkció elindításához hajlítsa be, majd nyújtsa ki mutatóujját.

Lehetséges, hogy ezt – típustól és országtól függően – a Gesztusvezérlés és Hangalapú Keresés menüben lehet beállítani.
A következő esetekben fordulhat elő, hogy a készülék nem érzékeli a mozgást:

- Ha túl sötét vagy túl világos van (ideális megvilágítás: 50 lux – 600 lux)
- Amikor a rendszer azért nem ismeri fel a kezét, mert azt hátulról erős megvilágítás éri
- Ha a kamera egy véletlen mozdulatot parancsként ismer fel, vagy amikor mozgásfelismerés közben egy másik mozgás interferenciát okoz
- Ha túl közel áll a kamerához, vagy ha túl messze áll attól (1,5 m – 4,5 m)
- Ha a kamera nem képes érzékelni az Ön ujjait, mert Ön kesztyűt visel vagy be van kötve a keze.
- Ha a keze az arca előtt van a mozgásfelismerés közben.
- Ha összetett minta van a keze mögött, vagy ha a keze beleolvad a háttérbe.
- Ha a vezérlőt megnyitó mozdulat vagy a kiválasztó mozdulat túl lassú vagy túl gyors.
- Közvetlen napsugárzás esetén.
- Ha a mutatóujja helyett valamelyik másik ujját használja.

A következő esetekben a készülék nem érzékeli a mozgást:

- Ha az Általános Mozgásfelismerés Mozgásfelismerés beállítása Ki
  : Váltson Be beállításra.
- Ha egy másik menü látható a tévé képernyőjén
  : Zárja be a menüt, és kezdje újra a mozdulatot.
- (Beépített kamerával rendelkező típusok) Ha a beépített kamera le van zárva
  : Nyissa ki a beépített kamerát.

Szorítsa ökölbe a kezét, majd kinyújtott mutatóujja középső ujjpercét közelítse ajka középső részéhez. Ez felel meg a Némítás parancsnak.
A mozgásfelismerés csak Tévénézés és Bemenet módban működik.
Lehet, hogy az USB-porton vagy vezeték nélküli kapcsolaton keresztül csatlakoztatott eszközök esetében nem minden funkciót lehet mozgásfelismeréssel használni.
Ha egyszerre többen próbálnak meg mozgásfelismerési mozdulatokat végezni, akkor a rendszer csak az első mozdulatot ismeri fel. Ha a másik kezével szeretné működtetni a vezérlőt, keze leengedésével zárja be a vezérlőt, majd emelje fel a másik kezét.
Ne mozgassa a kezét túl gyorsan, és ne tegyen túl nagy mozdulatokat. Ellenkező esetben a kamera nem működik megfelelően. Lassan mozgassa a kezét az arca közelében.
Ha a Mozgásfelismerés nem működik megfelelően, engedje le a kezét, majd emelje fel újra.
Ha mutatóujja nincs teljesen kinyújtva, akkor előfordulhat, hogy a kamera nem ismeri azt fel, vagy hogy behajlított ujjként érzékeli azt, és elvégzi az adott funkciót.