Τι είναι η Αναγνώριση κίνησης;
Μπορείτε να ελέγχετε την τηλεόραση κάνοντας απλώς κινήσεις στην κάμερα.
Μπορείτε να χρησιμοποιήσετε την Αναγνώριση κίνησης για να απενεργοποιείτε την τηλεόραση, να αλλάζετε κανάλι και να ελέγχετε την ένταση του ήχου.
Η Αναγνώριση κίνησης είναι μια λειτουργία μόνο για παρακολούθηση τηλεόρασης και δεν υποστηρίζεται κατά τη χρήση του έξυπνου μενού, όπως κατά τη σύνδεση ασύρματων συσκευών, συμπεριλαμβανομένων εφαρμογών τηλεόρασης ή θυρών USB.
Η εικόνα μπορεί να διαφέρει από εκείνη της τηλεόρασής σας.

Ενεργοποίηση αναγνώρισης κίνησης (Finger Gesture)

1. Προετοιμάστε την κάμερα Smart TV για χρήση. Αν η Smart TV δεν διαθέτει κάμερα, εγκαταστήστε μια κάμερα βιντεοκλήσεων της LG. (Για περισσότερες πληροφορίες, ανατρέξτε στο εγχειρίδιο εγκατάστασης της LG Smart TV ή στο εγχειρίδιο χρήστη της κάμερας.)
2. Η κάμερα ενεργοποιείται 20 με 30 δευτερόλεπτα μετά την ενεργοποίηση της τηλεόρασης.
3. Μεταβείτε στη διαδρομή Γενικά Αναγνώριση κίνησης Αναγνώριση κίνησης και ελέγξτε αν έχει οριστεί σε Ενεργοποίηση.
4. Κοιτάξτε προς την κάμερα και σηκώστε το χέρι σας κοντά στο πρόσωπό σας με το δείκτη τεντωμένο προς τα επάνω ενώ παρακολουθείτε τηλεόραση. Το χειριστήριο αναγνώρισης κίνησης εμφανίζεται στην οθόνη της τηλεόρασης. (Μπορείτε να ελέγξετε το εύρος αναγνώρισης κίνησης της κάμερας από τη διαδρομή Γενικά Αναγνώριση κίνησης ΡΥΘΜΙΣΗ ΓΩΝΙΑΣ ΚΑΜΕΡΑΣ.)

5. Μετακινήστε το χέρι σας αριστερά ή δεξιά για να επιλέξετε μια λειτουργία. Λυγίστε και ισιώστε το δείκτη σας για να ξεκινήσει η λειτουργία.

Ανάλογα με το μοντέλο ή την περιοχή, μπορείτε να κάνετε αυτή τη ρύθμιση στο μενού Εντολές φωνής & κινήσεων.
Μπορεί να μην ανιχνευθεί κίνηση στις εξής περιπτώσεις:

- Σε πολύ σκοτεινό ή πολύ φωτεινό χώρο (ιδανική φωτεινότητα: 50 lux - 600 lux)
- Όταν δεν είναι δυνατή η αναγνώριση του χεριού σας λόγω μιας έντονης φωτεινής πηγής πίσω σας
- Όταν η κάμερα αναγνωρίζει την κίνησή σας ως εντολή ή όταν υπάρχει παρεμβολή από μια άλλη κίνηση κατά την αναγνώριση κίνησης
- Όταν είστε πολύ κοντά ή πολύ μακριά από την κάμερα (1,5 m - 4,5 m)
- Όταν δεν είναι δυνατή η αναγνώριση των δαχτύλων σας από την κάμερα επειδή φοράτε γάντια ή κάποιο επίδεσμο.
- Όταν το χέρι σας είναι μπροστά από το πρόσωπό σας κατά τη διάρκεια της αναγνώρισης κίνησης.
- Όταν υπάρχει ένα σύνθετο μοτίβο πίσω από το χέρι σας ή όταν το φόντο είναι παρόμοιο με τα χέρια σας.
- Όταν η κίνηση που ανοίγει το χειριστήριο ή η κίνηση επιλογής εκτελείται πολύ αργά ή πολύ γρήγορα.
- Η απευθείας έκθεση στο ηλιακό φως.
- Όταν χρησιμοποιείτε άλλα δάχτυλα και όχι το δείκτη.

Δεν θα ανιχνευθεί κίνηση στις εξής περιπτώσεις:

- Όταν η επιλογή Γενικά Αναγνώριση κίνησης Αναγνώριση κίνησης έχει οριστεί σε Απενεργοποίηση
  : Ορίστε την σε Ενεργοποίηση.
- Όταν εμφανίζεται κάποιο άλλο μενού στην οθόνη της τηλεόρασης
  : Κλείστε το μενού και επαναλάβετε την κίνηση.
- (Μοντέλα με ενσωματωμένη κάμερα) Όταν η ενσωματωμένη κάμερα είναι κλειστή
  : Ανοίξτε την ενσωματωμένη κάμερα για χρήση.

Με το χέρι σας σε γροθιά, φέρτε τη μεσαία άρθρωση του δείκτη κοντά στο κέντρο των χειλιών σας. Θα εκτελεστεί η εντολή "Σίγαση".
Η αναγνώριση κίνησης ενεργοποιείται μόνο στη λειτουργία παρακολούθησης τηλεόρασης και στη λειτουργία εισόδου.
Για συσκευές που είναι συνδεδεμένες μέσω θύρας USB ή μέσω ασύρματης σύνδεσης, δεν είναι δυνατή η χρήση ορισμένων λειτουργιών μέσω της Αναγνώρισης κίνησης.
Αν προσπαθούν πολλά άτομα να χρησιμοποιήσουν την αναγνώριση κίνησης την ίδια στιγμή, αναγνωρίζεται μόνο η πρώτη κίνηση. Για να χρησιμοποιήσετε το χειριστήριο με το άλλο χέρι, χαμηλώστε το χέρι σας για να εξαφανίσετε το χειριστήριο από την οθόνη και σηκώστε το άλλο χέρι για την αναγνώριση κίνησης.
Προσέξτε να μην μετακινήσετε το χέρι σας πολύ γρήγορα ή η κίνηση που θα κάνετε να μην είναι πολύ μεγάλη. Ενδέχεται να προκληθεί δυσλειτουργία στην κάμερα. Πλησιάστε σιγά σιγά το χέρι στο πρόσωπό σας.
Αν η Αναγνώριση κίνησης δεν λειτουργεί σωστά, χαμηλώστε τα χέρια σας και, στη συνέχεια, σηκώστε τα ξανά.
Αν ο δείκτης σας είναι λυγισμένος σε γωνία, η κάμερα μπορεί να μην τον αναγνωρίσει ή να τον αναγνωρίσει ως λυγισμένο δάχτυλο και να εκτελέσει κάποια λειτουργία.