Uparivanje Magic daljinskog upravljača
Kako biste ga koristili, Magic daljinski upravljač morate upariti s LG Smart televizorom.
Prije korištenja uparite Magic daljinski upravljač kako slijedi:

1. Uključite televizor. Nakon približno 10 sekundi usmjerite daljinski upravljač prema televizoru, a zatim pritisnite Kotačić (OK).
2. Daljinski će se upravljač automatski registrirati, a na zaslonu televizora prikazat će se poruka o dovršetku uparivanja.

Ako registracija Magic daljinskog upravljača nije uspjela, isključite televizor i pokušajte ponovno.
Ponovna registracija Magic daljinskog upravljača

1. Istodobno pritisnite gumbe i i držite ih približno pet sekundi.
2. Pritisnite Kotačić (OK) i daljinski upravljač držite usmjeren prema televizoru kako biste ponovno registrirali Magic daljinski upravljač.

Istodobno pritisnite gumbe i i držite ih pet sekundi kako biste ponovno postavili Magic daljinski upravljač.
Pritisnite gumb i daljinski upravljač pet sekundi držite usmjeren prema televizoru kako biste ga ponovno postavili i registrirali.
Postavljanje pokazivača Magic daljinskog upravljača
Pristupačnost Opcije pokazivača
Ovdje možete postaviti brzinu i oblik pokazivača koji se prikazuje na zaslonu.

Brzina praćenja | Postavljanje brzine pokazivača.
Veličina | Postavljanje veličine pokazivača.

Ako se pokazivač neko vrijeme ne koristi, prestat će se prikazivati. Kada pokazivač nestane sa zaslona, protresite Magic daljinski upravljač lijevo-desno. Ponovno će se pojaviti.
Ako pokazivač ne reagira kako bi trebao, možete ga ponovno postaviti pomicanjem do ruba zaslona.
Pokazivač će nestati ako pritisnete gumbe prema gore, dolje, lijevo ili desno, a daljinski će upravljač funkcionirati kao klasični daljinski upravljač.
Daljinski upravljač nemojte koristiti izvan navedenog raspona (10 metara). Koristite li uređaj izvan područja pokrivenosti signalom ili nađu li se unutar područja pokrivenosti signalom fizičke prepreke, mogli biste imati poteškoće u komunikaciji.
Prilikom korištenja dodatne opreme može doći do poteškoća u komunikaciji. Uređaji poput mikrovalnih pećnica i uređaja u bežičnim LAN mrežama rade u istom frekvencijskom opsegu (2,4 GHz) kao i Magic daljinski upravljač. Uslijed toga moglo bi doći do poteškoća u komunikaciji.
Udarci mogu izazvati kvar Magic daljinskog upravljača.
Pazite da ne udarite u obližnji namještaj, elektroničku opremu ili druge ljude kada koristite Magic daljinski upravljač.