Lidhja e USB-së
Lidh pajisjen ruajtëse USB (njësi e jashtme, memorie USB) me folenë USB në televizor për t'i parë në televizor skedarët e materialeve të ruajtur në pajisjen USB.
Këshilla për përdorimin e pajisjes USB
Pajisja USB që ka program të integruar të njohjes automatike ose që përdor drejtuesin e saj mund të mos njihet.
Disa pajisje USB mund të mos mbështeten ose mund të mos funksionojnë siç duhet.
Nëse përdor kabllo zgjatuese USB, pajisja USB mund të mos njihet ose mund të mos funksionojë siç duhet.
Përdor vetëm pajisje USB të formatuara me sistem skedarësh FAT32 ose NTFS të ofruar nga Windows OS.
Rekomandohet përdorimi i një disku të jashtëm USB me tension nominal 5 V ose më pak dhe rrymë nominale 500 mA ose më pak.
Rekomandohet përdorimi i një nyje ose njësie USB me furnizim energjie. (Nëse furnizimi me energji nuk mjafton, pajisja ruajtëse USB mund të mos diktohet siç duhet.)
Rekomandohet përdorimi i një memorie USB prej 32 GB ose më pak ose e një njësie USB prej 2 TB ose më pak.
Nëse njësia e jashtme USB me funksionin e kursimit të energjisë nuk punon, fike dhe rindize diskun që të punojë saktë. Për më tepër informacion, shih manualin e përdorimit për njësinë USB.
Të dhënat në pajisjen USB mund të dëmtohen, kështu që rekomandohet rezervimi i skedarëve të rëndësishëm. Përdoruesit janë përgjegjës për menaxhimin e të dhënave. Prodhuesi nuk mban asnjë përgjegjësi.
Zgjidh USB-në e lidhur nga Nyja hyrëse dhe zgjidh butonin Shkëputja për të shkëputur pajisjen ruajtëse USB.
Nëse shkëput pajisjen USB pa zgjedhur Shkëputja, mund të ndodhë gabim në televizor ose në pajisjen ruajtëse.
Nyja hyrëse mund të hapet duke zgjedhur Të gjitha hyrjet..