Povezivanje USB uređaja
USB uređaj za pohranu (vanjski tvrdi disk, USB memoriju) priključite u USB priključak na televizoru kako biste na televizoru reproducirali sadržaj pohranjen na USB uređaju.
Savjeti za korištenje USB uređaja
USB uređaj koji ima ugrađeni program za automatsko prepoznavanje ili koristi vlastiti upravljački program možda se neće prepoznati.
Neki USB uređaji možda nisu podržani ili neće ispravno raditi.
Ako koristite produžni USB kabel, USB uređaj možda neće biti prepoznat ili neće ispravno funkcionirati.
Koristite samo USB uređaje koji su formatirani pomoću FAT32 ili NTFS datotečnog sustava u operacijskom sustavu Windows.
Preporučuje se upotreba vanjskog USB tvrdog diska nazivnog napona od 5 V ili manje te nazivne struje od 500 mA ili manje.
Preporučuje se korištenje USB čvorišta ili tvrdog diska s napajanjem. (Ako napajanje nije dostatno, USB uređaj za pohranu možda se neće ispravno prepoznati.)
Preporučuje se korištenje USB memorijskog uređaja kapaciteta 32 GB ili manje, odnosno USB tvrdog diska kapaciteta 2 TB ili manje.
Ako vanjski USB tvrdi disk s funkcijom za uštedu energije ne radi, iskopčajte ga i ponovo ukopčajte kako bi proradio. Dodatne informacije potražite u korisničkom priručniku za USB tvrdi disk.
Podaci na USB uređaju mogu se oštetiti, pa se preporučuje sigurnosno kopiranje važnih datoteka. Korisnici su odgovorni za upravljanje podacima. Proizvođač ne snosi nikakvu odgovornost.
Odaberite povezani USB uređaj na zaslonu Ulazni mrežni čvor i odaberite gumb Izbaci za isključivanje USB memorije.
Ako isključite USB memoriju prije odabira gumba Izbaci, može doći do pogreške na televizoru ili uređaju za pohranu.
Zaslon Ulazni mrežni čvor možete otvoriti odabirom Svi ulazi.