Setarea unei reţele - avertisment
Folosiţi un cablu de reţea standard (Cat5 sau superior cu conector RJ45, port de reţea 10 Base-T sau 100 Base TX).
Resetarea modemului poate cauza probleme ale conexiunii de reţea. Pentru a rezolva problema, întrerupeţi alimentarea, deconectaţi şi reconectaţi dispozitivul, apoi reporniţi alimentarea.
LG Electronics nu îşi asumă răspunderea pentru niciun fel de probleme de conexiune la reţea sau defecţiuni, probleme de funcţionare şi erori cauzate de o conexiune la reţea.
Este posibil ca o conexiune de reţea să nu lucreze corespunzător, în funcţie de furnizorul de servicii de Internet.
Pentru serviciul DSL este necesar un modem DSL; pentru serviciul prin cablu este necesar un modem prin cablu. Este posibil să fie disponibil doar un număr limitat de conexiuni la reţea, iar setarea de reţea a televizorului ar putea să nu fie disponibilă, în funcţie de contractul dvs. cu furnizorul de servicii de Internet (ISP). (Dacă se permite un singur dispozitiv pe o linie şi PC-ul este deja conectat, alte dispozitive nu pot fi utilizate.)
Reţelele fără fir pot fi supuse interferenţelor provenite de la alte dispozitive ce funcţionează pe frecvenţa de 2,4 GHz (telefoane fără fir, dispozitive pe Bluetooth sau cuptoare cu microunde). Pot exista interferenţe şi de la dispozitive cu frecvenţa de 5 GHz, precum şi de la alte dispozitive Wi-Fi.
Mediul wireless înconjurător poate face o reţea fără fir să funcţioneze la o viteză redusă.
În cazul în care nu dezactivaţi întreaga reţea locală de la domiciliu, este posibil să se producă trafic de reţea pe anumite dispozitive.
Pentru o conexiune AP este necesar un dispozitiv tip punct de acces ce acceptă conexiunea fără fir, iar caracteristica dedicată trebuie să fie activată pe acest dispozitiv. Contactaţi furnizorul de servicii legat de disponibilitatea conexiunii fără fir pe punctul dvs. de acces.
Verificaţi SSID-ul şi setările de securitate ale AP pentru conexiunea AP. Consultaţi documentaţia asociată pentru SSID şi setările de securitate ale AP.
Setările nevalide de pe dispozitivele de reţea (router cu fir/wireless, hub) pot face televizorul să funcţioneze lent sau incorect. Instalaţi dispozitivele corect, conform manualelor respective, apoi configuraţi reţeaua.
Metoda de conectare poate diferi, în funcţie de producătorul AP-ului.