Upozorenje o podešavanju mreže
Koristite standardni LAN kabl (kategorije 5 ili noviji sa RJ45 konektorom, 10 Base-T ili 100 Base TX LAN priključak).
Resetovanje modema može dovesti do problema sa mrežnom vezom. Da biste otklonili ovaj problem, isključite napajanje, iskopčajte i ponovo ukopčajte kabl, a zatim ponovo uključite napajanje.
Kompanija LG Electronics ne snosi odgovornost za probleme sa mrežnom vezom, kao ni za bilo kakve nepravilnosti, probleme u radu ili greške do kojih dođe usled problema sa mrežnom vezom.
Mrežna veza možda neće pravilno raditi, u zavisnosti od vašeg dobavljača internet usluga.
Za DSL uslugu potreban je DSL modem, dok je za kablovsku uslugu potreban kablovski modem. Možda će biti dostupan samo ograničen broj mrežnih veza, pa podešavanje TV mreže možda neće biti dostupno, u zavisnosti od vašeg dobavljača internet usluga (ISP). (Ako je dozvoljeno korišćenje samo jednog uređaja po liniji, a vaš računar je već povezan, nećete moći da koristite druge uređaje.)
Bežičnim mrežama mogu da smetaju drugi uređaji koji rade na frekvenciji od 2,4 GHz (bežični telefoni, Bluetooth uređaji ili mikrotalasne pećnice). Može doći i do smetnji sa uređaja koji imaju frekvenciju od 5 GHz, kao u slučaju drugih Wi-Fi uređaja.
Okolno bežično okruženje može izazvati spor rad usluge bežične mreže.
Ako ne isključite celu lokalnu kućnu mrežu, neki uređaji mogu stvarati mrežni saobraćaj.
Za povezivanje na pristupnu tačku neophodan je uređaj sa pristupnom tačkom koji podržava bežičnu vezu, a funkcija bežičnog povezivanja mora biti uključena na uređaju. Obratite se dobavljaču usluge u vezi sa dostupnošću bežične veze na vašoj pristupnoj tački.
Proverite postavke bezbednosti i SSID pristupne tačke za vezu pristupne tačke. Pogledajte odgovarajuću dokumentaciju za postavke bezbednosti i SSID pristupne tačke.
Nevažeće postavke mrežnih uređaja (žični/bežični razdelnik linije, čvorište) mogu dovesti do sporog ili nepravilnog rada televizora. Prilikom podešavanja mreže, instalirajte uređaje pravilno, u skladu sa uputstvom iz odgovarajućeg priručnika.
Način povezivanja može se razlikovati u zavisnosti od proizvođača pristupne tačke.