Χρήση ενσύρματου/ασύρματου ποντικιού USB
Συνδέστε το ποντίκι σας στη θύρα USB. Χρησιμοποιήστε το ποντίκι για να μετακινήσετε το δείκτη στην οθόνη της τηλεόρασης και επιλέξτε το μενού που θέλετε.

Ποντίκι | Τηλεχειριστήριο Magic
Αριστερό κουμπί | Κουμπί OK στο τηλεχειριστήριο Magic
Κουμπί τροχού | Κουμπί Τροχός κύλισης (OK) στο τηλεχειριστήριο Magic

Το δεξί κουμπί και τα ειδικά κουμπιά του ποντικιού δεν λειτουργούν.
Όταν χρησιμοποιείτε ασύρματο ποντίκι/πληκτρολόγιο USB, η λειτουργικότητα μπορεί να επηρεαστεί από την απόσταση και τις συνθήκες της ασύρματης σύνδεσης.
Χρήση ενσύρματου/ασύρματου πληκτρολογίου USB
Συνδέστε το πληκτρολόγιό σας στη θύρα USB. Μπορείτε να εισαγάγετε κείμενο με το πληκτρολόγιο κατά τη χρήση της λειτουργίας αναζήτησης και του Internet.
Σε ορισμένες οθόνες, δεν είναι δυνατή η εισαγωγή κειμένου.
Συνιστάται η χρήση προϊόντος που έχει ελεγχθεί για συμβατότητα με τις τηλεοράσεις LG.
LOGITECH K360, LOGITECH K400, LOGITECH K750, LG Electronics MKS-1200
Μπορείτε να αλλάξετε τη γλώσσα εισόδου πατώντας το πλήκτρο αλλαγής γλώσσας (ή το δεξί πλήκτρο Alt) στο πληκτρολόγιό σας.
Η χρήση του ασύρματου πληκτρολογίου USB ενδέχεται να επηρεάζεται από το εύρος χρήσης και το ασύρματο περιβάλλον.
Για να εισαγάγετε κείμενο στο πεδίο κειμένου, χρησιμοποιήστε το πληκτρολόγιο επί της οθόνης ή πληκτρολόγιο USB.
Χρήση χειριστηρίου παιχνιδιών
Αν το παιχνίδι απαιτεί χειριστήριο παιχνιδιών, συνδέστε ένα χειριστήριο παιχνιδιών στη θύρα USB της τηλεόρασης.
Συνιστάται η χρήση χειριστηρίου παιχνιδιών που έχει ελεγχθεί για συμβατότητα με τις τηλεοράσεις LG.
LOGITECH F310, LOGITECH F510, LOGITECH F710, LOGITECH Rumblepad 2, LOGITECH Cordless Rumblepad 2, LOGITECH Dual Action Gamepad, MICROSOFT Xbox 360 Controller (cable), SONY Playstation(R)3 Controller